text: 5 Emegbe Mose kple Aron yi Farao gbɔ ɖagblɔ nɛ be: “Ale Yehowa, Israel fe Mawu la, gblɔe nye esi: ‘Ðe asi le nye dukɔ la ŋu ne woayi aɖaɖu ŋkekenyui nam le gbedzi.’”2 Ke Farao gblɔ be: “Ame kae nye Yehowa,+ ne maɖo to efe gbe ahaɖe asi le Israel ŋu wòayi?+ Nyemenya Yehowa la o, eye nyemaɖe asi le Israel ŋu hã o.”+3 Ke wogblɔ be: “Hebritɔwo fe Mawu la fo nu kpli mí. Míeɖe kuku, míedi be míazɔ mɔ ŋkeke etɔ̃ ayi gbedzi aɖasa vɔ na Yehowa mía Mawu la;+ ne menye nenema o la, atsɔ dɔvɔ̃ awu mí alo míatsi yi nu.”4 Egipte-fia ɖo eŋu na wo be: “Mose kple Aron, nu ka tae miedi be miana dukɔ la nadzo le wofe dɔwo gbɔ? Miyi miafe dɔwo dzi!”+5 Eye Farao gagblɔ be: “Mikpɔ ale si gbegbe dukɔ la sɔ gbɔe ɖa, hafi miebe yewoana woadzudzɔ wofe dɔwo wɔwɔa!”6 Gbe ma gbe ke Farao de se na dɔdzikpɔlawo kple wofe dɔnunɔlawo be:7 “Migadi gbe fufu na dukɔ la azɔ be woatsɔ amè anyikpewo o.+ Mina woawo ŋutɔwo nayi aɖadi gbe fufuawo.8 Gake mina woamè anyikpe agbɔsɔsɔme si woɖo na wo, si womèna tsã la. Migaɖe ɖeke le edzi na wo o, elabena wole kuvia wɔm. Esia tae wole ɣli dom le gbɔgblɔm be: ‘Míedi be míadzo, míedi be míayi aɖasa vɔ na mía Mawu!’9 Mina woawɔ dɔ sesĩe wu tsã, eye woanɔ dɔwɔwɔ dzi, ne womagaɖo to alakpanyawo o.”10 Eya ta dɔdzikpɔlawo+ kple wofe dɔnunɔlawo yi ɖagblɔ na dukɔ la be: “Ale Farao gblɔe nye esi: ‘Nyemegale gbe fufu na ge mi azɔ o.11 Miawo ŋutɔwo miyi ɖadi gbe fufu le afi sia afi si miakpɔe le, ke womaɖe miafe dɔwo dzi akpɔtɔ na mi o.’”12 Ale dukɔ la kaka ɖe Egipte-nyigba blibo la katã dzi, be woafo ahɔ̃litiwo nu fu wòanye gbe fufu na wo.13 Eye dɔdzikpɔlawo flɔ dzo ɖe wo te be: “Ele be mia dometɔ ɖe sia ɖe nawu efe dɔ nu gbe sia gbe, abe ale si ko wònɔ tsã esime wonaa gbe fufu mi ene.”14 Azɔ wofo+ Israel-viwo fe dɔnunɔlawo, ame siwo Farao fe dɔdzikpɔlawo ɖo wo nu la hebia wo be: “Nu ka tae miemè anyikpe agbɔsɔsɔme si woɖo na mi la wu enu etsɔ kple egbe siaa, abe ale si miewɔna tsã ene o?”15 Eya ta Israel-viwo fe dɔnunɔlawo yi ɖafa konyi na Farao be: “Nu ka tae nèle nu wɔm ɖe wò subɔviwo ŋu alea?16 Wometsɔ gbe fufu aɖeke na wò subɔviwo o, gake wole gbɔgblɔm na mí be: ‘Mimè anyikpe!’ Wofo wò subɔviwo, evɔ wònye wò ŋutɔ wò amewo gbɔe vodada la tso hafi.”17 Ke eɖo eŋu be: “Kuviatɔwo, kuviatɔwo mienye!+ Esia tae miele gbɔgblɔm be: ‘Míedi be míayi aɖasa vɔ na Yehowa.’+18 Miheyi ɖawɔ dɔa! Womana gbe fufu mi o, gake miamè anyikpe agbɔsɔsɔme si woɖo na mi la pɛpɛpɛ.”19 Esi wòde se be, “Migaɖe anyikpe si miemèna gbe sia gbe la dzi vie gɔ̃ hã o” la, Israel-viwo fe dɔnunɔlawo kpɔe be yewoɖo xaxa gã aɖe me.20 Esi wodzo le Farao gbɔ la, wodo go Mose kple Aron, ame siwo tɔ ɖe afi ma nɔ wo lalam.21 Enumake wogblɔ na wo be: “Yehowa nekpɔ mi ne wòadrɔ̃e, elabena miena míezu ame nyɔŋuwo* na Farao kple efe subɔviwo, eye miede yi wo si be woawu mí.”+22 Eye Mose trɔ ɖe Yehowa ŋu gblɔ be: “Yehowa, nu ka tae nèhe fukpekpe va dukɔ sia dzi? Nu ka tae nèdɔm?23 Elabena tso esime meyi Farao ŋkume be mafo nu le wò ŋkɔ me la,+ ɖeko wògale ŋuta sẽm le dukɔ sia ŋu wu,+ eye mèɖe wò dukɔ la kpɔ o.”+


c: text/html

text:
Tameɖoɖo Kae Le Agbea Ŋu?
Ale si Biblia ɖo eŋui
Woate ŋu abia nya siwo ku ɖe tameɖoɖo si le agbe ŋu la ŋu le mɔ vovowo nu. Le kpɔɖeŋu me, Nu ka tae míele anyigba dzi afi sia ɖo? alo Ðe tameɖoɖo aɖe le nye agbe ŋua? Biblia ɖee fia be nu si tae míele agbe ɖoe nye be míana xɔlɔ̃kadodo nanɔ mí kple Mawu dome. Bu nyatefenya vevi siwo Biblia ɖe ɖe go la dometɔ aɖewo ŋu kpɔ.
Mawue nye mía Wɔla. Biblia gblɔ be: “[Mawue] wɔ mí, eye etɔ míenye.”—Psalmo 100:3; Nyaɖeɖefia 4:11.
Mawu ɖo ta me ɖe nu sia nu si wòwɔ la ŋu, eye mí amegbetɔwo hã míele eme.—Yesaya 45:18.
Mawu wɔ mí be didi nanɔ mía me ɖe “gbɔgbɔmenuwo” ŋu, eye esiawo dometɔ aɖewoe nye didi be míanya tameɖoɖo si le míafe agbe ŋu. (Mateo 5:3) Edi be míaɖi kɔ na didi sia.—Psalmo 145:16.
Míeɖia kɔ na didi sia ne míena xɔlɔ̃kadodo va le mía kple Mawu dome. Togbɔ be gbɔgblɔ be xɔlɔ̃kadodo nanɔ mía kple Mawu dome adze nu si manya wɔ o na ame aɖewo hã la, Biblia de dzi fo na mí be: “Mite ɖe Mawu ŋu, eye ate ɖe mia ŋu.”—Yakobo 4:8; 2:23.
Be míanye Mawu xɔlɔ̃ la, ele be míafe agbenɔnɔ nawɔ ɖeka kple efe tameɖoɖo. Biblia fo nu tso tameɖoɖo sia ŋu le Nyagblɔla 12:13. Egblɔ be: “Vɔ̃ Mawu, eye nalé efe seawo me ɖe asi; elabena esia nye amegbetɔwo katã tɔ!”—Nyagblɔla 12:13.
Le etsɔme la, ne Mawu ɖe fukpekpe ɖa eye wòna agbe mavɔ exɔlɔ̃wo, siwo nye ame siwo subɔnɛ la, ekema ta me si wòɖo ɖe mía ŋu le gɔmedzedzea me la ava eme bliboe.—Psalmo 37:10, 11.

robotstxt: allowed

filter: keep


text:
Nufialawo—Nukatae Míehiã Wo?
Nufialawo—Nukatae Míehiã Wo?
“Ŋkeke akpe ɖeka fe nusɔsrɔ̃ veviedodotɔe mede nufialagã gbɔ nɔnɔ ŋkeke ɖeka nu o.”—Japantɔwo fe lododo.
ÈÐO ŋku nufiala si fe nufiafia kpɔ ŋusẽ ɖe dziwò vevie le suku la dzia? Alo ne sukuvie nenye la, ɖe nufiala aɖe si nèlɔ̃na vevie le asiwòa? Ne nenemae la, nukatae?
Nufiala nyui naa kakaɖedzi nɔa ame si eye wònaa nusɔsrɔ̃ nyea dɔ si doa dzidzɔ na ame. Englandtɔ aɖe si xɔ fe 70 ɖo ŋku nufiala si fiae Eŋlisigbe le suku dzi kple dzidzɔ. “Afetɔ Clewley na mede dzesi ŋutete siwo nyemenya be wonɔ asinye o. Ŋu kpeam eyata nyemenɔa ame dome o, gake ekpe ɖe ŋunye mege ɖe sukua fe fefewɔwɔ fe hoʋiʋli me. Mexɔ nunana le fefea me esi meɖo sukuxɔ mamlɛa me. Efe dzidefoname manɔmee la, anye ne nyemete ŋui o. Etena ɖe dzinye vevie be nyemegakpɔ nɛ le fe siawo me o ne mada akpe nɛ ɖe kpekpeɖeŋu si wòna efe sukuviwo ta.”
Margit, nyɔnu aɖe si kɔa mo ɖe ame si le efe fe 50-awo me, si tso Munich, Germany, gblɔ be: “Nufiala ɖeka aɖe li si gbɔ nyemelɔ̃a nu le o. Mɔnu nyui aɖe le esi si wòtsɔ ɖea nya sesẽwo gɔme bɔbɔe. Ede dzi fo na mí be míabia nyawo ne míese nane gɔme o. Mehena ɖe megbe le ame ŋu o, ke boŋ ewɔa xɔlɔ̃. Esia na sukuxɔme nɔnɔ vivina.”
Peter, si nye Australiatɔ, ɖo ŋku nufiala si fiana akɔnta dzi, amesi ŋu wògblɔ le be, “ekpe ɖe mía ŋu míekpɔ vevienyenye si le nusi srɔ̃m míenɔ la ŋu to kpɔɖeŋu nyuiwo wɔwɔ me. Esi míenɔ akɔnta si ku ɖe dzogoewo ŋu srɔ̃m la, efia alesi míadzidze xɔ asi makamaka eŋu gɔ̃ hã mí, to gɔmeɖose siwo ku ɖe dzogoewo ŋu zazã ko me. Meɖo ŋku edzi be megblɔ na ɖokuinye kpɔ be, ‘Amee bi alea!’”
Pauline, si tso dziehe England, gblɔ efe dzimenya na efe nufiala be: “Akɔntabubu sesẽna nam ŋutɔ.” Ebiae be: “Àdi be yeawɔ geɖe wua? Mate ŋu akpe ɖe ŋuwò.” Pauline yi edzi be: “Ena kpekpeɖeŋu geɖem le ɣleti ʋɛ siwo kplɔe ɖo me, ne míekpã le suku gɔ̃ hã. Menyae be edi be makpɔ dzidzedze—etsɔ ɖe le eme nam. Esia nyanya na mesrɔ̃ nu geɖe, eye megadze agbagba ɖe edzi.”
Angie, si tso Scotland, si le efe fe 30-awo me fifia ɖoa ŋku Afetɔ Graham, amesi fia blemaŋutinya wo la dzi. “Ena blemaŋutinya sɔsrɔ̃ vivina ale gbegbe! Egblɔa nudzɔdzɔawo abe ŋutinya aɖe ene eye dzo nɔa eme ŋutɔŋutɔ ɖe nusɔsrɔ̃ ɖesiaɖe ŋu. Enaa dzo nɔa nusianu me.” Egaɖoa ŋku Afenɔ Hewitt, nyɔnu tsitsi si fia nui le klass gbãtɔ hã dzi kple dzidzɔ. “Enyoa dɔme hetsɔa ɖe le eme na ame. Meyi egbɔ le sukuxɔ me gbeɖeka va bia nya aɖee. Ekpla asi kɔ nam. Ena mese le ɖokuinye me be etsɔ ɖe le eme nam ŋutɔŋutɔ.”
Timothy, si tso anyiehe Greece, ɖe ŋudzedzekpɔkpɔ fia. “Megaɖoa ŋku nufiala si fiam dzɔdzɔmeŋutinunya dzi kokoko. Etrɔ nukpɔsusu si ava nɔ asinye le agbe me le xexe si fo xlãm ŋu kura. Ena dzidzɔ wɔnuku aɖe nɔa sukuxɔ me. Efã nunya kple gɔmesese fe amesinɔnɔ fe didi vevie ɖe mía me.”
Ramona, si tso California, U.S.A., hã nye kpɔɖeŋu bubu. Eŋlɔ be: “Nye nufiala le kɔledzi lɔ̃ Eŋlisigbe ale gbegbe. Dzonɔameme si le eme la gena ɖe míawo hã me! Enaa akpa siwo sesẽ hã dzena nu bɔbɔe.”
Jane, si tso Canada fo nu tso nufiala si fia lãmesẽfefe wo ŋu kple dzidzɔ be enye amesi “si nukokoedoname kple nusɔsrɔ̃ fe aɖaŋuwo le. Ekplɔ mí ɖi tsa yi tefe geɖe eye wòfia snodzifefe kple lãɖeɖe le sno me mí. Míemè Indiatɔwo fe abolo aɖe kura le dzo si mía ŋutɔwo míedo lemíafe asaɖa me gɔ̃ hã. Esiawo katã nye nutefekpɔkpɔ nyui aɖe na nye amesi medona le afeme o si nɔa nusɔsrɔ̃ ko dzi!”
Helen nye ɖetugbui si ŋu kpena vevie si wodzi le Shanghai eye wòde suku le Hong Kong. Egblɔ be: “Esi menɔ klass atɔ̃lia la, nufiala aɖe nɔ asinye, Afetɔ Chan, si fiaa lãmesẽfefe kple nutata. Menye ame tsralɛ eye nyemenya volleyball kple basketball fofo kura o. Medoa ŋukpem o. Eɖe mɔ nam mefoa bɔl bubu si nye badminton eye mewɔ kamedefefe siwo menya nyuie. Esea nu gɔme na ame eye efe dɔme nyo hã.
“Nenema ke enye nutata hã—nyemenya alesi wotaa nuwo kple amewo o. Eyata eɖe mɔ nam be mata nɔnɔme kple atsiã siwo tata anɔ bɔbɔe nam. Esi sukuvi mamleawo tsi wum ta la, ede dzi fo nam be maganɔ sukuxɔ ma ke me hena fe bubu. Esiae na nuwo va de dzinye nyuie le nye sukudede me. Ena kakaɖedzi va su asinye eye mewɔ ŋgɔyiyi. Mada akpe nɛ ɣesiaɣi.”
Nufiala kawoe te ŋu fiaa nu wògena ɖe susume na ame? William Ayers ɖo eŋu le efe agbalẽ si nye To Teach—The Journey of a Teacher me be: “Nusi nufiafia nyui bia wue nye ameŋububu, nufiala si léa be na ame hetsɔa eɖokui ɖoa anyi ɖe sukuviwo fe agbe ta. . . . Nufiafia nyui menye aɖaŋu alo atsiã, ɖoɖo alo nuwɔna tɔxɛ aɖe fe nya o. . . . Lɔlɔ̃ fe nyae nufiafia nye koŋ.” Eyata amekae nye nufiala kpɔ dzidzedze? Egblɔ be: “Nufiala si ɖoa wò dzi gbɔ, nufiala si sea nu gɔme na wò alo esi tsɔa ɖe le eme na wò, nufiala si fe lɔlɔ̃ na nusiawo—hadzidzi, akɔnta, Latin, kites—na wòdzroa ame eye woʋãa ame.”
Ðikeke mele eme o be, nufiala geɖe xɔ akpedada geɖe tso sukuviwo kple dzilawo gɔ̃ hã gbɔ, eye esia de dzi fo na wo be woayi edzi togbɔ be kplamatsedonu le mɔ me na wo hã. Nu ɖeka aɖe si ɖe dzesi si ta amewo gblɔ akpedanya gbogbo siawo ɖoe nye ɖetsɔleme vavã kple dɔmekɔkɔ si nufialawo ɖe fia sukuviawo.
Ele eme baa be, menye nufialawo katãe ɖea nɔnɔme nyui siawo fiana o. Azɔ̃ hã, nufialawo toa nyafoɖeamenu geɖewo me si kpɔa ŋusẽ ɖe nusi woate ŋu awɔ na wofe sukuviwo dzi. Esia kplɔ mí va nyabiabia sia gbɔ, Nukatae amewo tiaa dɔwɔɖui sesẽ sia tɔgbe?
[Nɔnɔmetata si le axa 4]
“Lɔlɔ̃ fe nyae nufiafia nye koŋ”


text: 14 Ɣemaɣi la, nutodziɖula Herodes se Yesu ŋu nya,+2 eye wògblɔ na eŋumewo be: “Yohanes Amenyrɔɖetsimela lae nye ame sia. Wofɔe tso ame kukuwo dome, eya tae wòte ŋu le ŋusẽdɔwo wɔm ɖo.”+3 Do ŋgɔ na esia la, Herodes* lé Yohanes heblae de gaxɔ me le Herodia si nye nɔviaŋutsu Filipo srɔ̃ la ta.+4 Elabena Yohanes gblɔna nɛ enuenu be: “Mele se nu be nàxɔe aɖe o.”+5 Gake togbɔ be edi be yeawui hã la, enɔ vɔvɔ̃m na ameha la, elabena wobua Yohanes nyagblɔɖilae.+6 Ke esi wole Herodes fe dzigbezã+ ɖum la, Herodia vinyɔnu va ɖu ɣe le azãɖufea wòdze Herodes ŋu ale gbegbe,+7 eya ta eka atam do ŋugbe na nyɔnuvia be yeana nu sia nu si wòabia lae.8 Esi dadaa de gbe to me nɛ ta la, egblɔ be: “Tsɔ Yohanes Amenyrɔɖetsimela fe ta de agba sia me nam.”+9 Togbɔ be ete ɖe fia la dzi hã la, le atam si wòka le ame siwo le kplɔ̃a ŋu kplii ŋkume ta la, eɖe gbe be woatsɔe anae.10 Eya ta edɔ woyi ɖatso ta le Yohanes nu le gaxɔa me.11 Eye wotsɔ efe ta de agba me vɛ, eye wotsɔe na nyɔnuvia wòtsɔ yi na dadaa.12 Emegbe efe nusrɔ̃lawo va kɔ efe kukua yi ɖaɖi, eye wova ka eta na Yesu.13 Esi Yesu see la, eya ɖeka ɖo tɔdziʋu dzo le afi ma yi tefe tsoabo aɖe. Gake esi amehawo see la, woto afɔ tso duawo me dze eyome.+14 Esi wòɖi go la, ekpɔ ame gbogbo aɖewo, wofe nu wɔ nublanui nɛ,+ eye wòda gbe le wofe dɔnɔwo ŋu.+15 Ke esi fiẽsi ɖo la, efe nusrɔ̃lawo va gblɔ nɛ be: “Tefe sia tso abo, eye zã le dodom; ɖe asi le ameha la ŋu ne woayi kɔfeawo me aɖafle nu aɖu.”+16 Ke Yesu gblɔ na wo be: “Mehiã be woadzo o; miawo ŋutɔwo mina nu wo woaɖu.”17 Woɖo eŋu nɛ be: “Naneke mele mía si le afi sia o, negbe abolo atɔ̃ kple tɔmelã eve ko.”18 Egblɔ be: “Mitsɔ wo vɛ nam.”19 Eye wògblɔ na amehawo be woanɔ anyi ɖe gbeawo dzi. Eye wòtsɔ abolo atɔ̃awo kple tɔmelã eveawo, ewu mo dzi kpɔ dzifo heyra ɖe wo dzi,+ eye esi wòŋe aboloawo me vɔ la, etsɔ wo na efe nusrɔ̃lawo, eye nusrɔ̃lawo hã ma wo na amehawo.20 Ale wo katã woɖu nu ɖi fo, eye wofo kakɛ siwo susɔ la nu fu, eye woyɔ kusi wuieve.+21 Ke ame siwo ɖu nua la anɔ ŋutsu akpe atɔ̃, womexlẽ nyɔnuwo kple ɖeviwo ya o.+22 Emegbe ena efe nusrɔ̃lawo ɖo tɔdziʋua dze eŋgɔ yi go kemɛ dzi, eye eya ŋutɔ do mɔ amehawo.+23 Esi wòdo mɔ amehawo vɔ la, eya ɖeka yi to la dzi be yeado gbe ɖa.+ Esi zã do la, eya ɖeka nɔ afi ma.24 Afi si tɔdziʋua ɖo ɣemaɣi la gbɔ didi ʋĩi* tso gota, eye futsotsoewo nɔ tɔdziʋua nyamam, elabena ya fo va le wo kpem.25 Ke le zã fe ŋudzɔɣi enelia* me la, ezɔ to fua dzi gbɔna wo gbɔ.26 Esi nusrɔ̃lawo kpɔe wòle fua dzi zɔm la, dzika tso wo fo eye wogblɔ be: “Drɔ̃e yea?” Eye vɔvɔ̃ ɖo wo wodo ɣli.27 Ke Yesu fo nu kpli wo enumake be: “Milé dzi ɖe fo! Nyee; migavɔ̃ o.”+28 Petro ɖo eŋu nɛ be: “Afetɔ, nenye wòe la, ekema na mazɔ tsia dzi ava gbɔwò.”29 Egblɔ be: “Va!” Ale Petro ɖi le tɔdziʋua me, eye wòzɔ tsia dzi ɖo ta Yesu gbɔ.30 Ke esi wòkpɔ ale si ya la le fofom sesĩe la, evɔ̃, eye esi wòde asi toyiyi me la, edo ɣli be: “Afetɔ, xɔ nam!”31 Enumake Yesu do asi ɖa lée gblɔ nɛ be: “Wò xɔseʋɛtɔ, nu ka ŋuti nèke ɖi?”+32 Esi woge ɖe tɔdziʋua me la, ya sesẽ la tɔ.33 Eye nusrɔ̃la siwo le tɔdziʋua me la bɔbɔ nɛ gblɔ be: “Mawu Vie nènye vavã!”34 Eye wotso fua va ɖi go ɖe Genezaret-nyigba dzi.+35 Esi afi ma tɔwo kpɔe dze sii la, woɖo du ɖe wofe nuto blibo la katã me, eye wokplɔ dɔnɔwo katã va egbɔ.36 Eye wova ɖe kuku nɛ vevie be yewoaka asi efe awu toga teti ko,+ eye ame siwo katã ka asi eŋu la fe lãme sẽ keŋkeŋ.


text: 2 “Azɔ mi nunɔlawo, miawoe sedede sia yi na.+2 Ne miegbe toɖoɖo, eye miena nye nyawo de dzi gbɔ na mi be miatsɔ ŋutikɔkɔe ana nye ŋkɔ o la, ekema nye hã mana fifode la nava mia dzi,+ eye mana miafe yayrawo nazu fifodewo.+ Ɛ̃, mena miafe yayrawo zu fifode xoxo, elabena miena wòde dzi gbɔ na mi o,” aʋakɔwo fe Yehowa ye gblɔe.3 “Kpɔ ɖa! Magblẽ* nuku si miefã la dome le miafe nuwɔnawo ta,+ eye mahlẽ mĩ, ɛ̃, lã siwo mietsɔ sa vɔe le miafe ŋkekenyuiwo dzi la fe mĩ, ɖe mo na mi; eye woakɔ mi ayi mĩ la gbɔe.*4 Eye miadze sii be, nyee ɖo se sia ɖe mi, ne nu, si mebla kple Lewi la nakpɔtɔ anɔ anyi,”+ aʋakɔwo fe Yehowa ye gblɔe.5 “Nu, si mebla kplii la nye agbe kple ŋutifafa tɔ, eye metsɔe nɛ ne wòavɔ̃m.* Evɔ̃am, ɛ̃, evɔ̃a nye ŋkɔ la vevie.6 Nyatefe fe se* la nɔ efe nu me,+ eye efe nuyiwo megblɔa nya vɔ̃ aɖeke o. Ezɔ kplim le ŋutifafa kple dzɔdzɔenyenye me,+ eye wòna ame geɖewo trɔ tso wofe vodada me.7 Elabena nunɔla fe nuyiwoe wòle be wòadzra sidzedze ɖo, eye efe nu mee amewo adi se* la le,+ elabena eyae nye aʋakɔwo fe Yehowa fe ame dɔdɔ.8 “Ke miawo mietra tso mɔ la dzi. Miena se* la zu nukikli na ame geɖewo.+ Miegblẽ Lewi fe nubabla la dome,”+ aʋakɔwo fe Yehowa ye gblɔe.9 “Eya ta nye hã maɖi gbɔ mi, eye mabɔbɔ mi ɖe anyi le dukɔwo katã ŋkume, elabena miezɔ nye mɔwo dzi o, ke boŋ miekpɔa ame ŋkume le se la ŋu dɔ wɔwɔ me.”+10 “Ðe menye fofo ɖekae li na mí katã oa?+ Ðe menye Mawu ɖekae wɔ mí oa? Ke nu ka tae míewɔa alakpanu ɖe mía nɔewo ŋu+ hegblẽ kɔ na mía tɔgbuiwo fe nubabla la?11 Yuda wɔ alakpanu, eye wowɔ ŋunyɔnu le Israel kple Yerusalem; elabena Yuda gblẽ kɔ ɖo na Yehowa fe kɔkɔenyenye*+ si wòlɔ̃na la, eye wòɖe dutamawu fe vinyɔnu.+12 Yehowa atsrɔ̃ ame sia ame si wɔa nu sia la ɖa le Yakob fe agbadɔwo me, ame ka kee wòɖanye o,* togbɔ be etsɔ nunavɔsa vɛ na aʋakɔwo fe Yehowa hã.”+13 “Miegawɔ nu bubu* si wɔe be aɖatsi, avifafa kple hũɖeɖe yɔ Yehowa fe vɔsamlekpui la dzi, ale be megatsɔa ɖeke le miafe nunavɔsawo me o, eye megakpɔa ŋudzedze ɖe naneke ŋu tso mia si me o.+14 Eye miebia be: ‘Nu ka tae?’ Esi Yehowa ŋutɔ nye ɖasefo ɖe ŋuwò, le esi mèwɔ nutefe na wò ɖekakpuimesrɔ̃ o ta, evɔ wò zɔhɛ kple nyɔnu si nèbla nu kplii* wònye hafi.+15 Ame aɖe ya mewɔ nu alea o, elabena Mawu fe gbɔgbɔ la fe ɖe le edzi. Eye nu ka dim wòle? Mawu fe dzidzime la dim wòle. Eya ta mikpɔ miafe gbɔgbɔ dzi, eye mia dometɔ aɖeke megawɔ alakpanu ɖe efe ɖekakpuimesrɔ̃ ŋu o.16 Elabena melé fu* srɔ̃gbegbe,”+ Yehowa, Israel fe Mawu lae gblɔe, “kple ame si ta ŋutasesẽ abe avɔ ene,”* aʋakɔwo fe Yehowa ye gblɔe. “Mikpɔ miafe gbɔgbɔ dzi, eye migawɔ alakpanu o.+17 “Miena miafe nyawo ti kɔ na Yehowa.+ Gake miegblɔ be, ‘Aleke míena míafe nyawo ti kɔ nɛ?’ Eyae nye be miele gbɔgblɔm be, ‘Ame sia ame si wɔa nu vɔ̃ɖi la nye ame nyui le Yehowa ŋkume, eye eya fe nue dzea eŋu.’+ Miebia be: ‘Afi kae dzɔdzɔenyenye fe Mawu la le?’”


text:
SƆHƐWO BIANA BE
Nu Kae Wòle Be Manya Tso Gbɔdɔnuwɔwɔ Ðe Ame Ŋuti Ŋu?—Akpa 2: Ale Si Nàwɔ Ahaya
Tenɔnɔ ɖe fɔbubu ame ɖokui nu
Ŋu kpea ame siwo ŋu wowɔ gbɔdɔnuwo ɖo la dometɔ geɖe vevie. Wobua fɔ wo ɖokuiwo gɔ̃ hã. Bu Karen, si xɔ fe 19 fifia eye wowɔ gbɔdɔnuwo ɖe eŋu esime wòxɔ fe 6 va se ɖe fe 13 la ŋu kpɔ. Egblɔ be: “Nu si ɖe fu nam wue nye fɔbubu ɖokuinye. Mebiaa ɖokuinye be, ‘Aleke meɖe asi le ɖokuinye ŋu nu sia yi edzi alea gbegbe?’”
Ne èsena le ɖokuiwò me alea la, bu nya siwo gbɔna ŋu:
Ðevi fe ametia kple efe seselelãme mesu te hena gomekpɔkpɔ le gbɔdɔdɔ me o. Ðeviwo menyaa naneke tso nuwɔna mawo ŋu o, eya ta womate ŋu agblɔe wòasɔ be woawo ŋutɔwoe lɔ̃ ɖe edzi hafi wodɔ wo gbɔ o. Esia fia be menye ɖeviwo fe vodadae wònye ne wowɔ gbɔdɔnuwo ɖe wo ŋu o.
Ðeviwo xɔa ame tsitsiwo dzi sena, eye womenɔa ŋudzɔ ɖe ame gbegblẽwo fe aɖaŋu vɔ̃wo ŋu o, eye esia tea ŋu nana be ɖeviwo blena tsia wo si me. Agbalẽ aɖe gblɔ be: “Ðevigbɔdɔlawo nye aɖeŋanɛtɔwo, eye ɖeviwo mate ŋu akpe wofe numevivinyawo dzi o.”—The Right to Innocence.
Gbɔdɔdɔ ate ŋu anyɔ ɖe ɖevi me ne wowɔ gbɔdɔnuwo ɖe eŋu. Ne esia dzɔ ɖe dziwò la, ka ɖe edzi be nenemae wowɔ míafe ametia be wòawɔ dɔ ne wolé tefetefewo na mí. Esia mefia be esi nènɔ ɖevime la ŋutete nɔ asiwò be nàlɔ̃ ɖe edzi be woadɔ ye gbɔ o, mesɔ hã be woabu fɔ wò be wò ŋutɔe lɔ̃ wodɔ gbɔwò o.
Aɖaŋuɖoɖo: Bu ɖevi aɖe si xɔ fe si nèxɔ ɣemaɣi hafi wowɔ gbɔdɔnuwo ɖe ŋuwò la ŋu. Bia ɖokuiwò be, ‘Ðe wòasɔ be woabu fɔ ɖevi ma ne wowɔ gbɔdɔnuwo ɖe eŋua?’
Karen bu nuwo ŋu alea esi wònɔ ɖevi etɔ̃ aɖewo dzi kpɔm, wo dometɔ ɖeka axɔ abe fe ade ene—fe mae Karen xɔ esime wote gbɔdɔnuwo wɔwɔ ɖe eŋu. Karen gblɔ be, “Mekpɔ ale si gbegbe ɖeviwo tsi asii, ale si wɔna aɖeke menɔ ŋunye ɣemaɣi o la dze sii.”
Nyatefenya: Ame siwo wɔ gbɔdɔnua ɖe ŋuwòe wòle be woabu fɔe. Biblia gblɔ be: “Woabu ame vɔ̃ɖi fe vɔ̃ɖinyenye na eya ŋutɔ ɖeɖe ko.”—Ezekiel 18:20.
Viɖe si le dzeɖoɖo tso eŋu na ame aɖe me
Dzeɖoɖo tso nu siwo wowɔ ɖe ŋuwò la ŋu na ame tsitsi aɖe si dzi nèka ɖo la ate ŋu ana nàkpɔ gbɔdzɔe. Biblia gblɔ be: “Xɔlɔ̃ vavã lɔ̃a ame ɣeawokatãɣi, eye ame nɔvi wònye wodzi ɖe xaxagbe ŋu.”—Lododowo 17:17.
Anɔ eme be àsusui be ne yemegblɔe na ame aɖeke o la ade ye dzi wu. Ðeko wòva le abe numakɔmakɔ le nyaa dzi va zu gli aɖe si kpɔa tawò tso dzigbagbã bubuwo si me ene. Gake nyae be gli ma si le tawò kpɔm la kee le mɔ xem na kpekpeɖeŋu si ame bubuwo ate ŋu ana wò.
Ðetugbui aɖe si ŋkɔe nye Janet va kpɔe be yefe dzi dze eme ŋutɔ esi yeɖo dze tso gbɔdɔnu siwo wowɔ ɖe ye ŋu la ŋu na ame aɖe. Egblɔ be: “Nye ame nyanyɛ si dzi meka ɖoe dɔ gbɔnye le nye ɖevime, eye nyemekɔ nu le edzi na ame aɖeke o fe geɖe. Gake esi menya fo nu tso eŋu na danye ko la, ɖeko wòwɔ abe ɖe wokɔ agba kpekpe aɖe le ta nam ene.”
Esi Janet bu nu si dzɔ ɖe edzi va yi ŋu la, ese nu si tae wòsesẽna na amewo be woafo nu tso gbɔdɔnu siwo wowɔ ɖe wo ŋuti ŋu la gɔme. Egblɔ be: “Enye ŋukpe gã aɖe be ame nagblɔ gbɔdɔnu siwo wowɔ ɖe eŋu la na ame bubu. Gake le gonyeme la, veve si gbegbe mesena esi nyemekɔ nu le nyaa dzi o la wu tsɔtsɔ nam. Ede dzinye wu be megblɔe na ame aɖe kaba.”
“Gbedaɣi”
Gbɔdɔnu siwo wowɔ ɖe ŋuwò la ate ŋu ana be nànɔ susu tramatramawo bum ɖe ɖokuiwò ŋu—le kpɔɖeŋu me, àte ŋu asusui be ye dome gblẽ eye yemele bo aɖeke nu o, ɖeko yeli be ame bubuwo nanɔ gbɔdɔnuwo wɔm ɖe ye ŋu. Mɔnukpɔkpɔ su asiwò azɔ be nàvo tso susu totro mawo si me, eye nàwɔ “gbedaɣi” sia ŋu dɔ wòaɖe vi na wò. (Nyagblɔla 3:3) Nu kawoe ate ŋu akpe ɖe ŋuwò?
Srɔ̃ Biblia. Mawu fe susuwo le Biblia me, eye ŋusẽ le wo ŋu be woamu “nu siwo li ke sesĩe la afu anyi,” esiawo dometɔ ɖekae nye susu totro bubu ɖe ame ɖokui ŋu. (2 Korintotɔwo 10:4, 5) Le kpɔɖeŋu me, xlẽ mawunyakpukpui siwo gbɔna eye nàde ŋugble le wo ŋu: Yesaya 41:10; Yeremiya 31:3; Malaki 3:16, 17; Luka 12:6, 7; 1 Yohanes 3:19, 20.
Do gbe ɖa. Ne èle sesem le ɖokuiwò me be yemele bo aɖeke nu o alo nèle fɔ bum ɖokuiwò atraɖii la, “dro wò agba ɖe Yehowa dzi” le gbedodoɖa me. (Psalmo 55:22) Magblẽ wò ɖi gbeɖe o!
Na hamemetsitsiwo nakpe ɖe ŋuwò. Wona hehe ŋutsu Kristotɔ siawo wole “abe sitsofe tso ya nu kple bebefe tso tsidzadza gã nu ene.” (Yesaya 32:2) Woate ŋu akpe ɖe ŋuwò nàbu susu nyuiwo ɖe ɖokuiwò ŋu eye nàkpɔ ŋgɔ tẽe.
De ha kple kpɔɖeŋu nyui ɖolawo. Lé ŋku ɖe ame siwo ɖoa kpɔɖeŋu nyuiwo le Kristotɔwo fe agbenɔnɔ me ŋu. Lé ŋku ɖe ale si wowɔa nu ɖe wo nɔewo ŋu la ŋu. Àva kpɔe be menye ame nyanyɛwo katãe gblẽa nu le ame siwo wogblɔna be yewolɔ̃ la ŋu o.
Ðetugbui aɖe si ŋkɔe nye Tanya la kpɔ nu vevi sia dze sii. Tso efe ɖevime kee ŋutsu geɖewo dɔa egbɔ. Egblɔ be “Ŋutsu siwo nye nye ame nyanyɛwo la de asi ŋunye.” Gake Tanya va kpɔe dze sii be ŋutsu aɖewo li siwo lɔ̃a ame vavã. Aleke wòwɔ kpɔ esia dze sii?
Esi Tanya va de ha kple atsu kple asi aɖe siwo nye Kristotɔwo la, efe susu trɔ. Egblɔ be: “Mekpɔe dze sii le ŋutsua fe nuwɔnawo me be menye ŋutsuwo katãe gblẽa ŋu le ame ŋu o. Ŋutsua kpɔa srɔ̃a ta, eye nenemae Mawu di be wòanɔ hã.” a—Efesotɔwo 5:28, 29.
a Ne blanuiléledɔ, numaɖumaɖu nyuie fe kuxiwo, nu vevi wɔwɔ ame ɖokui, atike vɔ̃ɖiwo zazã, alɔ̃dɔkuxiwo alo ameɖokuiwuwu fe susu ɖe kpe na wò la, anyo be nàkpɔ ɖɔkta bibi aɖe si akpe ɖe ŋuwò.


text:
17 DAYS OF SPIRITUAL WISDOM
Èʋegbe
AETHERIUS HABƆBƆ ƑE NUTINYA
Aetherius Habɔbɔ enye Mawu fe habɔbɔ si woɖo anyi be woatsɔ afianu amegbetɔwo tso ɖeɖe kple tsitsiɖedzi le gbɔgbɔme nyawo ŋuti le xexeame godoo.
Woɖo habɔbɔ sia anyi le efe akpeɖeka, alafa asieke kple blatovo ato me (1955) eye amesi ɖo habɔbɔ sia enye Dr. George King. Aetherius Habɔbɔ fe nufafia akpa gantɔ tso nyagblɔɖi siwo Mawudɔlawo gblɔ to Dr. King dzi le esime wonɔ ɖi me “positive trance condition”. Womena nufafia siawo be woatsɔ aɖoli nufafia xoxo siwo Mawu fe amekɔkɔɛwo abe Sri Krishna, Lord Buddha, Afetɔ Yesu kple bubuawo va fia le xexeame tso blema o. Ke boŋ wona nufafia siawo be woakɔ miafe susuwo ɖe dzi le Mawu gɔmesese me tsɔwu alesi wonɔe tsaŋ. Nuvevie ɖeka si le Aetherius Habɔbɔ fe nufafiawo me enye be, amegeɖe siwo tsɔ Mawu fe nya va anyigba sia dzi tso blema la, nye amesiwo tso anyigba bubuwo dzi.
Aetherius Habɔbɔ fe nufafia vevietɔ enye ‘kpekpe ɖe amenɔvi ŋu ɖokuitɔ madimadii’. Habɔbɔa fe taɖodzinya enye: “Kpekpe ɖe amenɔvi ŋu enye kesinɔnugaa si kplɔa ame yia Mawu gbɔe”.
Aetherius Habɔbɔ mele gbɔgblɔm be efe nufafiawo koe atenu ana sidzedze Mawu kple ɖeɖe o. Keboŋ Habɔbɔa lɔ be nufafia siwo kataa Mawu fe habɔbɔ gaawo fiana tso blema la, nye mɔ vovovo siwo atenu akplɔ ame yi dzifoe. Habɔbɔa fe dzesidenu gɔme enye be “Mawu ɖea eɖokui fiana abe nunya ene”. Le dzesidenu sia fe miame, enye Mawu fe ŋkɔ kɔkɔe gaatɔ tso blema ke, eye nutata si le efe dusime enye flitete si fe akpa etɔawo sɔ. Esia gɔme enye ‘Nunya’.
HABƆBƆA ƑE XƆSE ADODOAWO.
Nusɔsrɔ geɖewo le habɔbɔa fe nufafiawo me. Nusɔsrɔ abe dzɔdzɔme nunya, Mawunya, nunya kɔkɔɛ gɔmesese kple gbɔgbɔme nunya. Esiawo dometɔ ɖewo enye:
• Ɖokui sasavɔ na amehavi
Ɖokui sasavɔ na amehavi, esi ha woyɔ na be “karma yoga”, enye Mawu dɔ gaatɔ si amegbetɔ ateŋu awɔ. Esia enye Aetherius habɔbɔa fe dɔ vevietɔ kple nufafia gaatɔ.
• Yoga alo Sidzedze Mawu.
Yoga alo Sidzedze Mawu, menye nufafia si kpena ɖe ameŋu wokpɔa lamese kple gbɔɖeme ɖeɖe ko o, keboŋ enye nunya tɔxɛ kple mɔ nyuie si nana sidzedze Mawu to ɖokuitɔ madimadi me.
• Gbɔgbɔme ŋuse, Gbedodoɖa kple Dɔyɔyɔ
Gbɔgbɔme ŋuse le ko abe dziɖegbe fe ŋusɛ ɛnɛ, eye wowɔadɔ ɖe dzɔdzɔme sewo nu. Eyɔna dɔ, enana gbɔgbɔme ŋusɛ, ekplɔa ame, ɛyra ame, eye woxɔna na amesiame si woɖoeɖa la.
Amesiame ateŋu asrɔ alesi woayɔ lɔlɔ fe ŋusɛ sia, be woatsɔe akpɛɖɛ ɛɖokui kple amebubuwo ŋu le xexeame kataa.
Gbedodoɖa kple dzo enye mɔ si dzi mietona yɔa gbɔgbɔme ŋusɛ be miateŋu atsɔɛ ayɔdɔ le afisi wohia le. Mantra alo gbeɖiɖi kɔkɔɛ gbɔgblɔ ha nye mɔ nyui si dzi miateŋu ato ayɔ gbɔgbɔme ŋusɛ woageɖe miame be miateŋu aɖoe ɖe afisi wohia le.
Gbɔgbɔme dɔyɔyɔ ha woadɔ abe esiawo ke ene, eye amesiame ateŋu asrɔɛ.
• MAWU ƑE GBƆGBƆ SI LE MIAME.
Gbɔgbɔ si le amegbetɔ kple nusianu si le xexeame me, enye Mawu fe gbɔgbɔ.
Nuwo kataa tso Mawu gbɔ, eye mlɔeba la, nuwo kataa agatrɔ ayi Mawu gbɔ. Mawu fe ŋkɔwo sɔgbɔ. Ameaɖewo yɔnɛ be Brahma, Yehova kple bubuawo, eye habɔbɔ ɖesiaɖe kpɔ nɛ to woawo ŋutɔ fe xɔsɛ nu. Mawu li tegbee, eya enye ŋusɛ kataatɔ, nusianu nyala. Ele afisiafi, eya enye nusianu, eye gawu la, elolo wu esiawo kataa.
Ne miezɔ miafe agbemɔ nyuie le xexe siame la, ekema miatsi ɖe edzi le gbɔgbɔme, eye miadzesii be mienye Mawuviwo. Esia ana be miaga tsiɖedzi fuu le gbɔgbɔme eye miakpɔ Mawu fe ŋusɛ si miateŋu atsɔ akpeɖe miahaviwo ŋu ɖokuitɔ madimadii.
• GBƆGBƆME NUNYA KPLE GBƆGBƆME ŊUSƐ
Amesiame ateŋu akpɔ gbɔgbɔme nunya kple gbɔgbɔme ŋusɛ to ɖokui sasavɔ kple yoga wɔwɔme.
• AGBE LE ANYIGBA BUBUWO DZI
Mienyae be amewo le anyigba bubu siwo le miafe anyigba alo “Earth” sia godo, le miafe he fe xexe siame. Mienya ha be miafe dzɔdzɔme nunya alo “science” meteŋu kpɔa amesiawo o, elabena wofe xexeme tovo tso miatɔ gbɔ. Le Aetherius Habɔbɔ me la, mieyɔa amesiawo be Mawudɔlawo alo “Cosmic Masters”, eye heaɖewoyi la, mieyɔa wo be Mawuwo elabena wofe gaa nyenye le gbɔgbɔme kɔkɔ ŋutɔ.
Amesiawo fe nublanuikpɔkpɔ nabe woteŋu tsɔa woɖokuiwo savɔ le mɔ vovovowo dzi be woakpeɖe mianu le anyigba sia dzi. Ne amesiawo meli o la, miatsrɔ le anyigba sia dzi.
Heaɖewohi la Mawudɔla siawo dometɔadewo dzɔna ɖe miadome abe amegbetɔwo ene be woakpeɖe mianu. Amesiawo fiana numi eye wowɔa dɔ tɔxɛ bubuwo le miadome. Amesiawo dometɔaɖɛwo enye: Afetɔ Yesu, Lord Buddha, Sri Patanjali, Sri Krishna, Confucius kple Lao Zi.
Aetherius Habɔbɔ kpena ɖe Mawudɔla siawo ŋu le wofe dɔwɔna tɔxɛ sia ato me. Woyɔa dɔwɔna siawo be “Cosmic Mission”. Dɔwɔna tɔxɛ siawo dometɔ ɖeka enye “Operation Prayer Power” alo “Gbedodoɖa fe ŋusɛ dzadzraɖo”.
Enye nyatefe be xexe vovovowo le miafe he “Solar System” sia ha godo. Xexe siawo dometɔ dewo le ŋgɔ nami saa le nunya me, ke ɖewo ha le megbe nami. Amesiwo le xexe siawome dometɔaɖewo nye dɔmenyotɔ gaawo, ke ɖewo ha nye adawɔlawo.
• YAMEVU SIWO TSO XEXE BUBUWO ME
Amegeɖewo kpɔna yamevua ɖewo si wome dzesii le anyigba sia dzi o. Wolɔ be yamevu siawo tso xexe bubuwo me, le miafe anyigba sia godo. Yamevu siawo vana miagbɔ tso blema ke. Le Bibla me la, woyɔ yamevu siawo kple ŋkɔ vovovowo; dewo enye alilikpowo, xletiviwo alo lagbalɛ dzodzoewo. Le Hindutɔwo fe agbalɛwo me la, woyɔa wo be ‘Vimana’.
• DZƆGBESE kple GAGBUGBƆDZƆ
Dzɔgbese menye nane si Mawu wɔ be woatsɔ aheto na amegbetɔwo o. Keboŋ Dzɔgbese enye nufiala gaa si nana be miesrɔa nusiwo le vevie le agbeme hena miafe tutuɖedzi le gbɔgbɔme.
Ne mieku, eye hafi miaga dzɔ la, mieyina xexe bubua ɖewo me si tovo tso esia gbɔ, hena nububuwo sɔsrɔ. Ne nye be mieteŋu srɔ nusiwo kataa hia be miasrɔ le anyigba sia dzi, le miafe agbe vovovowo me la, ekema miateŋu azu abe Mawudɔlawo eye miadzo le afisia ayi anyigba bubuwo dzi, afisi miagava srɔ nunya kɔkɔ bubuwo le. Ame siwo ɖo nɔfe sia dometɔaɖewo tiana be yewoatsi anyigba sia dzi, akpeɖe amegbetɔ mamleawo nu. Woyɔa
amesiawo ha be Mawudɔlawo “Ascended Masters”.
Amegbetɔ fe tame vɔɖi bubu kple nuvɔɖi wɔwɔ tso blema, na be miafe dzɔgbese, alo karma le xexe siame, menyo o. Esia na be Mawudɔlawo tso anyigba bubuwo dzi, mateŋu adze ɖe miadome le miafe duwo me, be woakpeɖe mi ŋu o.
Aetherius Habɔbɔ fe dɔ vevie akpa gaatɔ enye amegbetɔ fe dzɔgbese ɖɔɖɔɖo to dɔwɔna toxɛ siwo mieyɔ na be “Cosmic Missions” wɔwɔ me.
• “AURAS” alo GBƆGBƆ ƑE VƆVƆLI, “CHAKRAS” alo GBƆGBƆMEFESREWO kple “KUNDALINI” alo AGBEƑEDA
“Aura” alo gbɔgbɔ fe vɔvɔli le amegbetɔ ɖesiaɖe ŋu. To egbɔ be miateŋu akpɔe alo ase eŋkɔ o ha la, ele amesiame nu abe vɔvɔli ene.
“Chakras” alo gbɔgbɔ fe fesrewo nye tefe siwo le amegbetɔ ɖesiaɖe me. Ŋusɛ tɔxɛa ɖewo tsana tso yame toa fesre siawo me gena ɖe ame me, eye ŋusɛ bubuaɖewo ha toa fesre siawo nu doago le miame. Amegbetɔ fe dzimefui le abe ati fe bolome ene, eye fesre siawo dzena le gbɔgbɔme abe sefofo siwo toɖe atianu la ene.
“Kundalini” alo gbɔgbɔfeda enye Mawu fe ŋusɛ tɔxɛaɖe si wotsɔ de amegbetɔ me. Ŋusɛ sia le amesiame fe dzimefui mamletɔ, si le ŋlɔgoa gɔme la me. Ameaɖewo yɔa ŋusɛ sia be “serpent power” alo da fe ŋusɛ. Ne ŋusɛ sia nyɔ le ame me la, ezɔa to dzimefuiawo fe titina, tso ŋlɔgoa gbɔ yina ame fe tagbɔ. Esia nana be gbɔgbɔme fesre siwo le dzimefuiaŋu la klɛna, eye wokekena ɖe edzi. Esia nana be ame ateŋu akpɔ gbɔgbɔme ŋunya kple sidzedze Mawu gaatɔ. Mɔaɖewo li sidzi ame atenu ato azi gbɔgbɔfeda sia dzi be woanyɔ. Gake nusia wɔwɔ hena ku alo dɔlɛlɛ vɛ. Eyata Aetherius Habɔbɔa meda asi ɖe mɔ siawo dzi o. Ne mietsɔ miaɖokuiwo savɔ ɖokuitɔmadimadii he kpeɖe mianɔviwo ŋu la, ekema ŋusɛ sia anyɔ le miame ɖe eɖokui si.
• MAWUDƆLAWO alo “ASCENDED MASTERS”
Amegbetɔ va anyigba sia dzi be woasrɔ Mawu fe sewo eye woatsi ɖedzi le gbɔgbɔme. Ne miafe agbemɔ zɔzɔwo wuenu eye miezu nunyalawoa, ekema mɔɖeɖe li be miateŋu atia anyigba bubu siwo dzi miayi hena miafe nusɔsrɔ kɔkɔtɔwo dziyiyi. Anyigba siawo tɔgbi le ŋgɔ nami saa le ŋunya me. Ke ameaɖewo ha tiana be yewoatsi miafe anyigba sia dzi be woanye nufialawo na ame mamleawo. Woyɔa amesiawo ha be Mawudɔlawo alo “Ascended Masters”.
Amesiawo tɔgbi nye amesiwo ɖu ku dzi eye wofe gbɔgbɔme ŋusewo lolo ŋutɔ. Gawu esia la, wonye dɔmenyotɔ gaatɔwo kple nunyala gaawo. Amesiawo tɔgbi metsina le ŋutila me abe miawo ene o, eye nenye be wodi be yewoatrɔ wofe nutila la, wowɔ nɛ le kodzogbe, eye wonɔna ko abe dekakpuiwo tegbee.
• MIADADA ANYIGBA alo “THE MOTHER EARTH”.
Miadada Anyigba sidzi miele la nye Mawudɔla gaaɖe sitsɔ eɖokui savɔ be woana nɔfe mi amegbetɔ numanyalawo kple nuvɔdiwɔlawo. Aetherius Habɔbɔ woadɔ le mɔ vovovowo dzi be woakpeɖe Miadada Anyigba siaŋu le efe ɖokui sasavɔ dɔ gaa sia me.
• TOKƆKƆƐWO
Aetherius Habɔbɔa foafu amewonu le fesiafe me be woava lia tokɔkɔɛ si woyra kple Mawu fe ŋusɛ gaawo. Ne wolia to siawo la, woteaŋu yɔa gbɔgbɔme ŋusɛ si le toame to gbedodoɖa kple gbeɖiɖi kɔkɔɛ gbɔgblɔ me. Woteaŋu ɖoa ŋusɛ sia ɖe amesiwo hia kpekpeɖeŋu le xexeame godoo. Amesiwoyra tokɔkɔɛ siawo enye Mawudɔla gaa siwo tso anyigba bubuwo dzi, kple Mawudɔla ɖewo sitso miafe anyigba sia dzi. Woyɔa to yayra dɔ sia be “Operation Starlight” eye wotsɔ efe etɔ song hafi tenu wu dɔwɔna sianu. Amesi lia toawo eye wotsitre de toawo dzi hafi woyrawo enye Dr. King.
Woakpɔ habɔbɔ sia fe ŋutinya bubuwo le [email protected]
The Aetherius Society – Ghana – Facebook


text:
Dɔwɔwɔ Ŋuti Nukpɔsusu si Da Sɔ
Dɔwɔwɔ Ŋuti Nukpɔsusu si Da Sɔ
ASRAFO veviedonula aɖe nɔ dɔ dzi le efe ŋdɔnuɖuɣi katã me kple susu be wòawu dɔ si efe amegã di tso esi kpata la nu. Esime etɔwo gbɔ tso ŋdɔnua ɖufe la, wokpɔe wòtsyɔ mo anyi ɖe dɔa dzi le kplɔa dzi—eku.
Ewɔ nuku na etɔ asrafo bubuawo be ema megbe mede gafofo eve o la, wofe amegã fo ka gblɔ na wo be: “——— fe nyaa wɔ nublanui, gake mehiã na ame bubu si axɔ ɖe etefe etsɔ ŋdi!” Esia na nutefekpɔlawo bia be, Dɔ si asrafoa wɔna ko mee efe amegã kpɔ efe vevienyenye lea?
Nudzɔdzɔ ŋutɔŋutɔ sia he susu yi nyatefenya aɖe dzi—be zi geɖe la, dɔ si ame wɔna ko mee dɔtɔwo kpɔa efe vevienyenye lena. Esia ana ame aɖe nabia be: Ðe mele agbe na dɔwɔwɔ loo alo ɖe mewɔa dɔ be matsɔ akpɔ nye agbemenuhiahiãwo gbɔ? Nye agbe fe akpa ka ŋue mele nu gblẽm le le nye dɔ ta?
Tiatia Nyuiwo Wɔwɔ
Zi geɖe la, amewo tsɔa dzitsitsi wɔa nu eve siwo ame aɖewo buna nu vevitɔwo kekeake le agbe me la ŋuti nyametsotso—siwo nye amesi woaɖe kple dɔ si woawɔ la tiatia. Tsã la, wobua dɔwɔɖui kple srɔ̃ɖeɖe be wonye nusiwo nɔa anyi ɖaa. Eyata wobua ɖesiaɖe ŋu nyuie hafi wɔa tiatia. Zi geɖe la, wobiaa aɖaŋuɖoɖo tsoa xɔlɔ̃ tsitsiwo kple dzilawo gbɔ.
Gake le egbeŋkekeawo me la, edze abe ŋutilãme fe dzedzeme koŋ dzie ame geɖe nɔa te ɖo tiaa amesi woaɖe kple susu be ne nuwo meva yi abe alesi wokpɔ mɔ nɛ ene o la, woate ŋu adi ame bubu. Nenema ke ame geɖe nɔa te ɖe dɔ aɖe fe dzedzeme koŋ dzi wɔa tiatia numanyomanyo siwo ate ŋu ado tso eme ŋu mabumabui. Alo woŋea aɖaba fua efe akpa manyomanyoawo dzi kple susu be ‘Màte ŋu akpɔ emawo ya gbɔ.’
Nublanuitɔe la, nyɔnu siwo le dukɔ dahewo me zɔna zi geɖe ɖe boblo si wodona kplenumevivi be woakpɔ dɔ si me agbe vivi nɔnɔ le la na wo le tefe aɖewo la dzi. Gake ne wova ɖo dukɔ bubu ma me ko la, zi geɖe wokplɔa wo yia gbolowɔfewo afisi wova kpɔnɛ le be gbolowɔwɔ vloe wu agbe si yewo nɔna tsã. Egbegbe kluvinyenye sia, abe alesi World Press Review nyati aɖe gblɔe ene la, “enye fuwɔame si nu mayi o.”
Ðe wote ŋu blea amewo dea dɔ aɖe si wowɔna me eye wova kpɔna emegbe be kluvi koe yewova zu mlɔeba? Esia tututue dzɔna! Le kpɔɖeŋu me, adzɔha aɖewo tsɔ agbe vivi nɔnɔ kpena ɖe dɔ ŋuti na wofe dɔwɔlawo. Esiawo fe ɖewo anye nuɖufe si fomea kple wo xɔlɔ̃wo ate ŋu azã, ʋuɖoɖo kple wofe ʋuwo kɔklɔ femaxee, aɖutikewɔla nɔa anyi, kamedefe nɔa anyi wozãna faa, kple nuɖuɖu xɔasiwo dzrafe si wokaa fe aɖe le eŋu na wo.
Nyadzɔdzɔŋlɔla Richard Reeves, ka nya ta be “adzɔha aɖe kura xe fe na kadododɔwɔha aɖe be efe dɔwɔla siwo ŋu ɖeɖi te nate ŋu ado ka kple xɔlɔ̃ yeyewo.” Gake nɔ ŋudzɔ! Eɖe nu me be: “Dɔwɔfe siawo toa ɖoɖo aɖewo vɛ be agbe nanɔ bɔbɔe na wò le tameɖoɖo ɖeka aɖe ko ta—be woakpɔ ŋusẽ ɖe wò agbe dzi; be nànɔ dɔwɔwɔ dzi gafofo 18 gbesiagbe kpakple le kwasiɖanuwuwuwo, nàɖu nu, nàde kame, nàɖe modzaka, eye nàmlɔ anyi gɔ̃ hã ɖe dɔwɔfea ɖe viɖe si woakpɔ ta.”
Tiatia si Nyo Wu Wɔwɔ
Blema lododo aɖe gblɔ be: “Avu gbagbe nyo wu dzata kuku.” (Nyagblɔla 9:4) Lododo sia fɔ biabia ɖe te be, Ðe matsɔ nye agbe alo lãmesẽ me nɔnɔ asa vɔe ɖe nye dɔwɔɖui ta? Le eŋu ɖoɖo me la, ame geɖe gbugbɔ ŋku lé ɖe wofe nɔnɔmea ŋu eye wova kpɔ mɔ siwo dzi woakpɔ wo ɖokui dzi le nyuie—kple fomea me tɔwo siaa, ne fome le wo si—eye woganɔa agbe si me dzidzɔ kple tameɖoɖo le.
Nyatefee, zi geɖe esia wɔwɔ bia be woanɔ agbe bɔbɔe eye ebia be nàde ŋugble le nusiwo hiã wò ŋutɔŋutɔ ŋu tsɔ wu nusiwo dzroa wò siwo menɔa vevie o la ŋu. Amesiwo leɖofe kple bubu dim la agbe dɔ siwo le vedomesi wɔwɔ ahabu amesiwo tiaa wo gɔ̃ hã be wodzɔ movi. Gake nuka koŋue nye nu vevitɔ le agbe me? Ðe nètɔ bu eŋu kpɔ nyitsɔ laa?
Fia nyanu Salomo, amesi ŋlɔ lododo fe nya si míeyɔ va yi, kpɔ ŋutilãmenu le mɔ aɖe si ɖewohĩ amegbetɔ bubu aɖeke mekpɔ kpɔ o nu. Gake esi wònɔ nya ta fom ku ɖe nusi nye nu vevitɔ ŋu la, Mawu fe gbɔgbɔ ʋãe wòŋlɔ be: “Mina míase nyaawo katã fe tafonya be: Vɔ̃ Mawu, eye nalé efe seawo me ɖe asi; elabena esia nye amegbetɔwo katã tɔ!”—Nyagblɔla 12:13.
Le ɣemaɣi ke me la, Salomo de asixɔxɔ dɔwɔwɔ ŋu. Eŋlɔ be: ‘Enyo na amegbetɔ wu be, wòaɖu nu ano nu, eye efe luʋɔ naɖu agbe akpe ɖe efe agbagbadzedzewo ŋu.’ (Nyagblɔla 2:24) Nenema ke Yesu Kristo, Salomo Gãtɔ, hã de asixɔxɔ dɔwɔwɔ ŋu abe Fofoa si le dzifo ke ene. Yesu gblɔ be: “Fofonye le dɔ wɔm vaseɖe fifi, eye nye hã mele dɔ wɔm.”—Yohanes 5:17; Mateo 12:42.
Ke hã, fifia amegbetɔ fe agbe le kpuie. (Psalmo 90:10) Gake Kristo nya be woakpɔ agbe mavɔ le Fiaɖufe dziɖuɖu si wòfia efe nusrɔ̃lawo be woado gbe ɖa abia la te. Esia tae wòxlɔ̃ nu le efe Todzimawunya xɔŋkɔa me be: “Midi [Mawu fe fiaɖufe] la kple efe dzɔdzɔenyenye gbãgbiagbã, eye woatsɔ nusiawo katã akpe ɖe eŋuti na mi.”—Mateo 6:9, 10, 33.
Ku ɖe agbe si woanɔ le Fiaɖufe ma fe dziɖuɖu te ŋu la, Biblia do ŋugbe be: “Woatu xɔ anɔ eme, eye woade weingble aɖu eme kutsetse. Womatu xɔ ame bubu nanɔ eme o, . . . nye ame tiatiawo aɖu woawo ŋutɔ fe asinudɔwɔwɔwo.”—Yesaya 65:21, 22.
Mɔkpɔkpɔ wɔnuku kae nye esi—be woanɔ agbe tegbetegbe ahawɔ dɔ si ŋu tameɖoɖo kple tefeɖoɖo le! Míafe nɔnɔmewo dada kpɔ nyuie ate ŋu afia mí be ahiã be míagbugbɔ ŋku alé ɖe míafe dɔwo fe akpa aɖewo ŋu egbea be míafo asa na afɔku siwo ate ŋu awɔe be míafe asi masu “agbe vavã la dzi” o—si nye agbe si míanɔ le etsɔme le Mawu fe Fiaɖufea te. (Timoteo I, 6:19) Eyata mina míaɖee afia le míafe dɔwo me, alo le nusianu si wɔm míele me, be míedea bubu Amesi na agbe mí la ŋu.—Kolosetɔwo 3:23.
[Nɔnɔmetata siwo le axa 28, 29]
Le Mawu fe Fiaɖufea te la, amewo awɔ dɔ si nyo kple esi me tefeɖoɖo le


text:
Mitsinyedɔ
Mitsinyedɔ alo afɔdzidedɔ nye dɔlele si nabe anye mitsi alo ade afɔdzi abe zi etɔ̃ ene gbe sia gbe. Zigeɖe la enɔa anyi ŋkeke ʋɛ aɖewo eye ateŋu he tsivɔlelame vee ɖe tsimanɔlame ta. Zi geɖe la, tsimanɔlame fe dzesiwo dzea egɔme kple ŋutigbale fe sukuilele kple ame fe nɔnɔmetɔtrɔ. Esia ateŋu agbugbɔ aɖuɖɔɖɔɖɔ ɖe megbe, ŋutigbale fe trɔtrɔ, dzi fe tsotso kabakaba kple ŋudzɔnɔnɔ fe ɖiɖi kpɔtɔ le esimedɔ la le ŋusem ɖe edzi. Gake, vidzifɛ siwo le no nom alo no no la fe mitsinyenye ateŋu adze gadzi.[2]
Nusi hea dɔ sia vee la fe bɔbɔtɔe nye virusi, bacteria, parasaiti, fe aʋahoho ɖe dɔkaviwo ŋu alo nusi woyɔna be 'gastroenteritis'. Zigeɖe la miexɔna nu manyomanyosiawo to nuɖuɖu alo tsi sime nugodo tso amesi le dɔ sia lem la gbɔ. Woateŋu amãe ɖe hatsotso etɔ̃ me: mitsinyenye gafofo kpuie tɔ, ʋumitsinyenye gafofo kpuie tɔ, kple ne enɔ anyi wu kɔsiɖa eve la, mitsinyenye atraditɔ. Mitsinyenye gafofo kpuie tɔ la ateŋu ava nenye be cholera le ame. Ne nye be ʋu li la, woyɔnɛ be 'dysentery'. [2] Nu bubuwo ha hea mitsinyedɔ vee. Wodometɔ aɖewo enye: 'hyperthyroidism', notsi tsritsri, dɔka fe tete, atike aɖewo, kple dɔka fe gbɔgbɔ dɔ kpakple bubuawo. [3] Le go geɖewo me la womehia afɔdzidodokpɔ na kakaɖedzi kpɔkpɔ na dɔ fe dzɔtsofe o. [4]
Woateŋu atsi mitsinyedɔ nu to dzadzenyenye tutuɖo me, tsinono dzadze, kple asikɔklɔ me. Notsi nana vaseɖe dzinu ade megbe ha nyo abe abidodo ɖe 'rotavirus' ŋu la ene. 'Oral rehydration solution' (ORS), si nye tsinononyuie si me dze sue kple sukli le, la nyo ŋutɔ na dɔ sia nutsitsi. Zinc tsikekui ha nyo ŋutɔ. [2] Dɔnutsitsi mɔnu siawo kpeɖe ɖevi million 50 aɖewo ŋu le fe 25 siwo vayi la me. [1] Ne amewo le mitsinyedɔ la edze be woayi edzi aɖu nu nyuie eye edze be vidziwo ha nayi edzi ano no. [2] Ne ORS si wodzrana la meli o la, woateŋu awɔe le afe me.[5] Le tsimanɔlame atraditɔe me la, tsidodo hia.[2] Gake le go geɖewo me la, numetsi ateŋu akpɔ esia gbɔ nyuie. [6] Antibioticwo, togbɔ be womezanɛ edziedzi o ha la, teŋu wɔadɔ nyuie le go ʋɛaɖewo me abe amesiwo le ʋumitsinyem la kple asrã sesẽ, amesiwo le afɔdzidede le mɔzɔzɔ megbe, kple amesiwo fe afɔdzi me dɔlekuinugbagbevi aɖewo le la. [4] 'Loperamide' ateŋu atsi afɔdzidedea nu vie gake menyo na amesiwo ŋu dɔ sesẽ ɖo o.[4]
Mitsinyedɔ ŋutinyawo abet so billion 1.7 yi 5 dzɔna le fe ɖesiaɖe me. [2][3] Ebɔwu le dukɔ siwo mede ŋugɔ o me, afisiwo ɖeviwo lea dɔa le abe zi etɔ̃ ene le fe me. [2] Vaseɖe 2012 la, eyae nye bɔbɔtɔ evelia le ɖeviwo fe ku hehe vee me le ɖevi maxɔfeatɔwo dome le xeaxeame godoo (0.76 million or 11%). [2][7] Mitsinyedɔ fe amelele hea malnutrition ve eye wowɔa esia le ɖevimaxɔfeatɔ̃wo dome. [2] Kuxe bubu siwo ateŋu va la enye lame kple susu fe matsimatsi. [7]
Referensiwo[trɔ asi le eŋu | trɔ asi le etsofe ŋu]
- ↑ 1.0 1.1 "whqlibdoc.who.int" (PDF). World Health Organization.
- ↑ 2.0 2.1 2.2 2.3 2.4 2.5 2.6 2.7 2.8 "Diarrhoeal disease Fact sheet N°330". World Health Organization. April 2013. Retrieved 18 June 2014.
- ↑ 3.0 3.1 Doyle, edited by BasemAbdelmalak, D. John (2013). Anesthesia for otolaryngologicsurgery. Cambridge: Cambridge University Press. pp. 282–287. ISBN 1107018676.
- ↑ 4.0 4.1 4.2 DuPont, HL (Apr 17, 2014). "Acute infectious diarrhea in immunocompetentadults.". The New England journal of medicine 370 (16): 1532–40. PMID 24738670. doi:10.1056/nejmra1301069.
- ↑ Prober, edited by Sarah Long, Larry Pickering, Charles G. (2012). Principles and practice of pediatric infectious diseases (4th ed.). Edinburgh: Elsevier Saunders. p. 96. ISBN 9781455739851.
- ↑ ACEP. "Nation’s Emergency Physicians Announce List of Test and Procedures to Question as Part of Choosing Wisely Campaign". Choosing Wisely. Retrieved 18 June 2014.
- ↑ 7.0 7.1 "Global Diarrhea Burden". CDC. January 24, 2013. Retrieved 18 June 2014.


text: 15 Ɣeyiɣi aɖe megbe le luxaɣi la, Samson tsɔ gbɔ̃vi aɖe ɖe asi yina srɔ̃a kpɔ ge ɖa. Egblɔ be: “Medi be mayi srɔ̃nye gbɔ le xɔgã me.” Ke nyɔnua fofo meɖe mɔ nɛ be wòage ɖe eme o.2 Ke boŋ fofoa gblɔ be: “Mebu xaa be ɖe nèlé fui kura.+ Eya ta metsɔe na hawòti si nɔ ŋuwò le wò srɔ̃ɖegbea wòɖe.+ Ðe nɔvianyɔnu ɖevitɔ medze tugbe wui oa? Meɖe kuku, ɖe eya boŋ.”3 Ke Samson gblɔ na wo be: “Fifia ya Filistitɔwo mate ŋu abu fɔm ne mewɔ nu vevi wo o.”4 Eya ta Samson yi ɖalé abei alafa etɔ̃. Etsɔ akakati, eye wòlé abei eve ɖe sia ɖe fe asike kpe heblae, eye wòbla akakati ɖeka ɖe asike eve ɖe sia ɖe dome.5 Esi dzo tɔ akakatiawo, eye wòɖe asi le abeiawo ŋu ɖo ɖe Filistitɔwo fe nukugblewo me. Etɔ dzo nu sia nu, nuku bablawo, nuku siwo le bo dzi, waingblewo kple amitibɔwo.6 Filistitɔwo bia be: “Ame kae wɔ nu sia?” Woɖo eŋu na wo be: “Samson, Timnatɔ la fe toyɔvi ye, elabena toa tsɔ srɔ̃a na ehati si nɔ eŋu le efe srɔ̃ɖegbea wòɖe.”+ Eye Filistitɔwo yi ɖatɔ dzo nyɔnua kple fofoa.+7 Eye Samson gblɔ na wo be: “Ne aleae miewɔ la, mabia hlɔ̃ mi kokoko hafi adzudzɔ.”+8 Eye wòdza wo kɔ ɖi ɖekaɖeka* hewu ame gbogbo aɖewo; emegbe edzo yi ɖanɔ Etam-gakpe la fe agado* aɖe me.9 Emegbe Filistitɔwo ho va fu asaɖa anyi ɖe Yuda, eye wokaka ɖe Lehi.+10 Eye Yuda ŋutsuwo bia wo be: “Nu ka ŋuti mieho ɖe mía ŋu?” Woɖo eŋu be: “Samson lé* gee míeva, ne míawɔe abe ale si tututu wòwɔ míi ene.”11 Eya ta Yuda ŋutsu akpe etɔ̃ yi ɖe Etam-gakpe la fe agado* la me hebia Samson be: “Mènya be Filistitɔwoe le mía dzi ɖum oa?+ Ke nu ka tae nèwɔ nu sia ɖe mía ŋu?” Eɖo eŋu na wo be: “Ale si tututu wowɔm la, nenemae mewɔ wo.”12 Ke wogblɔ nɛ be: “Ðe míeva be míalé* wò ade asi na Filistitɔwo.” Eye Samson gblɔ na wo be: “Mika atam nam be miawo ŋutɔwo miate kpɔ be yewoawɔ nu vevim o.”13 Wogblɔ nɛ be: “Ao, ke boŋ ɖeko míabla wò atsɔ ade asi na wo; ke míawu wò o.”Ale wotsɔ ka yeye eve blae hekplɔe do goe tso agado la me.14 Esi wòva ɖo Lehi la, Filistitɔwo tso aseye esi wokpɔe. Eye Yehowa fe gbɔgbɔ do ŋusẽe,+ ale be ka siwo le efe alɔwo zu abe ɖetika siwo dzo fo ene, eye wotso le efe alɔnu.+15 Ekpɔ tedzitsu fe glãfu mumu aɖe; edo asi ɖa tsɔe wu ŋutsu akpe ɖeka.+16 Eye Samson gblɔ be:“Tedzitsu fe glãfue metsɔ wu wo li kɔ ɖi gleglegle!Tedzitsu fe glãfue metsɔ wu ame akpe ɖeka.”+17 Eye esi wògblɔ nya siawo vɔ ko la, etsɔ glãfu la fu gbe, eye wòna ŋkɔ tefea be Ramat-Lehi.*+18 Ke tsikɔ wui vevie, eye wòyɔ Yehowa gblɔ be: “Wòe tsɔ ɖeɖe gã sia to wò subɔla dzi. Ke azɔ la, ɖe tsikɔ awum maku, eye mage ɖe aʋamatsomatsotɔwo si mea?”19 Eye Mawu fe tefe aɖe si nyé ɖe eme le Lehi, eye tsi do tso afi ma.+ Esi wònoe la, ŋusẽ* ɖo eŋu, eye agbe gaɖo eme. Esia tae wòna ŋkɔ tefea be En-Hakore,* si le Lehi va se ɖe egbe sia.20 Edrɔ̃ ʋɔnu na Israel le Filistitɔwo ŋɔli fe blaeve.+


text: 4 Azɔ Adam dɔ kple srɔ̃a Xawa, eye wòfɔ fu.+ Esi wòdzi Kain+ la, egblɔ be: “Yehowa kpe ɖe ŋunye medzi ŋutsuvi.”2 Emegbe la, edzi nɔvia Abel.+Abel va zu lãnyila, ke Kain ya zu agbledela.3 Le ɣeyiɣi aɖe megbe la, Kain tsɔ anyigbadzikutsetse aɖewo sa vɔe na Yehowa.4 Abel hã tsɔ efe lãwo fe ŋgɔgbevi aɖewo vɛ+ hekpe ɖe wofe amitefewo ŋu. Abel kple efe vɔsa la dze Yehowa ŋu,+5 ke Kain kple efe vɔsa ya medze eŋu o. Eye Kain do dɔmedzoe helĩhelĩ heyɔ mo.6 Ale Yehowa gblɔ na Kain be: “Nu ka tae nèdo dɔmedzoe heyɔ mo?7 Ne ètrɔ hewɔ nyui la, ɖe womakpɔ ŋudzedze ɖe ŋuwò oa?* Ke ne mètrɔ hewɔ nyui o la, ekema nu vɔ̃ de xa ɖe mɔnu na wò, eye wòdi vevie be yeakpɔ ŋusẽ ɖe dziwò; gake ɖe màɖu edzi oa?”8 Emegbe Kain gblɔ na nɔvia Abel be: “Na míayi gbe me.” Esi wole gbea me la, Kain dze nɔvia Abel dzi hewui.+9 Emegbe Yehowa bia Kain be: “Afi kae nɔviwò Abel le?” Eye wòɖo eŋu be: “Nyemenya o. Nɔvinye dzi kpɔlae menyea?”10 Eye Mawu gblɔ be: “Nu kae nye esi nèwɔ? Se ɖa! Nɔviwò fe ʋu le ɣli dom nam tso anyigba dzi.+11 Azɔ wofo fi de wò henya wò ɖa le anyigba si ke nu xɔ nɔviwò fe ʋu tso asiwò me la dzi.+12 Ne ède agble ɖe anyigbaa dzi la, mawɔ nu na wò o.* Tsatsala kple sisilae nàzu le anyigba dzi.”13 Ale Kain gblɔ na Yehowa be: “Nye vodada ŋuti tohehe la kpe wu tsɔtsɔ.”14 Ènyam ɖa le anyigba la dzi egbea, eye madzo le wò ŋkuta; mazu tsatsala kple sisila le anyigba dzi, eye ame sia ame si akpɔm la, awum kokoko.”15 Yehowa gblɔ nɛ be: “Esia ta ame sia ame si awu Kain la, woabia hlɔ̃e zi adre.”Eye Yehowa de dzesi Kain, be ame sia ame si akpɔ Kain la nagawui o.16 Ale Kain dzo le Yehowa ŋkume heva nɔ Aboyonyigba* dzi le Eden fe ɣedzefe gome.+17 Emegbe Kain dɔ kple srɔ̃a,+ eye wòfɔ fu dzi Enok. Eye wòtso du hetsɔ via Enok fe ŋkɔ na dua.18 Emegbe wodzi Irad na Enok. Irad dzi Mehuyael, Mehuyael dzi Metusael, eye Metusael dzi Lamek.19 Lamek ɖe srɔ̃ eve. Gbãtɔ ŋkɔe nye Ada, eye evelia ŋkɔe nye Zila.20 Emegbe Ada dzi Yabal. Eyae nye ame siwo nɔa agbadɔwo me henye lãnyilawo dometɔ gbãtɔ.21 Nɔvia ŋkɔe nye Yubal. Eyae nye ame siwo katã foa saŋku hekua dze la dometɔ gbãtɔ.22 Zila hã dzi Tubal-Kain, eye eyae nye akɔbli kple gayibɔ nuwo katã fomevi tula. Tubal-Kain nɔvinyɔnue nye Naama.23 Eye Lamek kpa ha sia na srɔ̃a Ada kple Zila:“Mi Lamek srɔ̃wo, mise nye gbe;Milé to ɖe nye nyawo ŋu:Mewu ŋutsu aɖe, elabena ede abi ŋunye,Ɛ̃, mewu ɖekakpui aɖe, elabena efom.24 Ne zi adree woabia hlɔ̃ ame si awu Kain la,+Ekema woabia hlɔ̃ ame si awu Lamek ya zi blaadre vɔ adre.”25 Adam gadɔ kple srɔ̃a, eye wòdzi ŋutsuvi. Ena ŋkɔe be Set,*+ elabena egblɔ be: “Mawu gaɖo dzidzimevi bubu Abel tefe nam, elabena Kain wui.”+26 Wodzi ŋutsuvi na Set hã, eye wòna ŋkɔe be Enos.+ Ɣemaɣie amewo de asi Yehowa fe ŋkɔ yɔyɔ me.


text:
AGBEMƐ XOLƆLƆ
Yehowa na ‘anyi mɔwo jɔ’
GBEÐEKAƆ, nɔviŋsu jajɛ ɖeka biɔŋ se mɔ: “Mawunyɔkpukpui ci yi nyi vevitɔ nɔ eoɔ?” Eyi ŋɖo ŋci zeɖeka mɔ: “Lododowo Wema eta 3, kpukpui 5 koɖo 6 ci yí mɔ: ‘Ðoŋ do Yehowa nu so ao jimɛ pleŋ yí ŋgbeɖoŋ do eoŋtɔ nugɔnmɛsese nu o. Le ao mɔwo pleŋ jiɔ, ao susu le nɔ ji. Eyi ana ao mɔwo ajɔ.’” Ɛɛ, Yehowa na anyi mɔwo jɔ nyao. Lé ewɛ doɔ?
ANYI JILAWO SƆŊ ÐO EMƆ JƆJƆƐ LƆ JI
Anyi jilawo kpla nu so Yehowa nu le exwe 1920-wo mɛ, gbɔxwe yí va le alɔ. Wojiŋ le tɔtɔmɛ nɔ exwe 1939. Ci ŋnyi ŋsuvihwɛɔ, mìle Angleterre yí ŋyinɔ bɔbɔ koɖo anyi jilawo. Le yi goduɔ, ŋtɔ dɔ wawa le Teokrasi Sumɔsumɔ Suklu. Keke vaɖo egbɛɔ, ŋkpɔtɔ ɖonɔ ŋwi nuxu ŋkɔtɔ ci ŋxo. Ŋɖeka ji ŋde gbɔxwe yí tɛnŋ kpɔ anyinɔxu lɔ, ɖo ŋdeshin hwenɔnu o. Exwe amadɛn ŋɖo. Ci ŋkpɔkɔ mɛganxoxuwo le ŋmɛ nɔŋ ahan ɔ, ŋvɔnkɔ sugbɔ.
Danyɛ ŋwlɛ kpɔwɛ seŋkannyɔ kleŋ ɖeka nɔŋ do wemavi ɖeka ji yí ŋzinni le kunuɖegbe. Ŋkɔtɔ ci ŋyi xɔmɔnu ɖeka nyɛɖekɛɔ, xwe amɛnyi ŋɖo. Ci axomɛnɔtɔ hlɛn anyi wemavi lɔ yí lɔn yí xɔ wema ci yí nyi “Que Dieu soit reconnu pour vrai”! zeɖekaɔ, eji jɔŋ sugbɔ. Eyi ŋlɔ ju yi danyɛ gbɔ le mɔ ji yí nui ni. Kunuɖegbe koɖo bɔbɔwo yiyi donɔ jijɔ nɔŋ. Wowo yí kpedo ŋnu ŋji mɔ nawa gashiagamɛ sumɔsumɔdɔ lɔ nɔ Yehowa.
Ci danyɛ na ŋkɔ nɔŋ yí ŋtɔ Jutakpɔxɔ xɔxɔɔ, ŋvatɔ Bibla mɛ nyɔnɔnwi lɔ lɔnlɔn doji. Nɔ wovlɛ sɔ eɖe do wemakpovi mɛ ɖaɖaŋ ɔ, kpakpa sɔnɔŋ yí ŋhlinni. Lé ŋɖoŋ do Yehowa nu sɛnkɔŋ doji yí le yiyimɛɔ, ŋvasɔ nyɛɖeki ni.
Le exwe 1950 mɛɔ, mìwo xomu yi takpekpegan ci yí nyi “Teokrasi Gbɔsusu” le New York. Le labishigbe 3 août ɔ, ŋkeke lɔ nyɔta yí nyi “Eŋɛnywidratɔ ejugodutɔwo Ŋkeke.” Gbenɔgbeɔ, nɔviŋsu Carey Barber ci yí vasumɔ le Dɔjikpɔha lɔ mɛ yí xo ӡinӡindoshimɛ nuxu lɔ. Ci ebiɔ enyɔ amɛve lɔwo mɛ ciwo yí jikɔ awa ӡinӡindoshimɛ se, le vɔvɔnu nɔ yi nuxu lɔɔ, ŋso je te yí mɔ, “Ɛɛ!” Exwe 11 yí ŋɖo hwenɔnu, vɔ ŋnya mɔ afɔ vevi ɖeka yí ŋɖe. Ele ahan gan, ŋvɔn nɔ eshi lɔ mɛ ɖoɖo, ɖo ŋdekpla eshi xuxu o. Eyi tɔɖinyɛ kplɔŋ yi eshidu lɔ gbɔ yí na kankandojiŋ mɔ enushianu ayi nywiɖe. Le nyɔnɔnwi mɛɔ, ӡinӡindoshimɛ lɔ sɔ blaŋ keke anyi fɔwo detɔ nyigban le shidu lɔ mɛ o. Wosɔŋ do aIɔmɛ nɔ nɔviŋsu ɖeka yí esɔŋ jo nɔ nɔviŋsu bu, ɖeka ӡinŋ do eshi lɔ mɛ yí xlɔtɔ sɔŋ ti le shidu lɔ mɛ. So ŋkeke vevi ŋnɔ jiɔ, Yehowa kpɔtɔ jɔkɔ anyi mɔwo.
ŊSƆ GBETA MƆ NAÐOŊ DO YEHOWA NU
Ci ŋtashi sukluɔ, ŋji mɔ nawa mɔɖeɖedɔ lɔ. Vɔ anyi cicawo do ŋsɛnŋ mɔ, nyɛ le yi winivɛshite. Ci woӡinŋ jiɔ, ŋlɔn keke yí tɔ winivɛshite lɔ yiyi. Vɔ dejinjin o ŋvado jeshi mɔ, ŋdatɛnŋ akpɔtɔ ayinɔ winivɛshite lɔ yí agbekpɔtɔ asɛnŋ le nyɔnɔnwi lɔ mɛ o. Eyi ŋsɔ gbeta yí mi suklu lɔ. Ŋdo gbe ɖaɖa nɔ Yehowa so nyɔ lɔ nu yí le xwe ŋkɔtɔ lɔ vɔvɔnuɔ, ŋwa ɖaŋ ŋwlɛ lɛta ɖeka nɔ wo yí nu enu ci yí taɖo ŋjikɔ aso nɔ wo. Ŋtɔ mɔɖeɖedɔ lɔ wawa zeɖeka, ɖo ŋɖoŋ do Yehowa nu keŋkeŋ.
Le juillet exwe 1957 mɛɔ, ŋtɔ gashiagamɛ sumɔsumɔdɔ lɔ wawa le Wellingborough juganmɛ. Ŋnu nɔ nɔviŋsu ciwo yí le Londre Betɛli mɔ wo le ji nɔviŋsu mɔɖetɔ bibi ci nawa dɔ koɖo nɔŋ. Nɔviŋsu Bert Vaisey kpla nu sugbɔŋ. Ényi eŋɛnywidratɔ ci mɛ zo le yí kpedo ŋnu ŋwa toto nywi do kunuɖeɖedɔ lɔ nu. Nyɛ koɖo nɔviŋsu Vaisey koɖo nɔvinyɔnu shinshin amadɛn yí le hamɛ lɔ mɛ. Bɔbɔ lɔwo pleŋ dradrado koɖo edɔ wawa le wo mɛ na mɔnukpɔkpɔ sugbɔŋ yí ŋdo ŋsɛn kankandoji ci ŋɖo do Yehowa nu. Wogbena ŋxonɔ nuxu so anyi xɔse nu.
Woleŋ cu nanɔ hwenu kleŋ ɖe, ɖo ŋgbe mɔ ŋdayi ahwa o. Le yi goduɔ, ŋdo go nɔvinyɔnu Barbara, ci yí nyi mɔɖetɔ vevi. Mìɖe nɔnɔ le exwe 1959 mɛ, mìlɔn mɔ mìayi fiɖekpokpui ci woasɔ mì ɖaɖa. Fini wosɔ mì ɖaɖa doŋkɔ yí nyi Lancashire le tagbe-weɖoxɔxu nɔ Angleterre. Yi godu, le janvier exwe 1961 mɛɔ, woyɔŋ nɔ Fyɔɖuxu Sumɔsumɔ Suklu ci woawa na nɔ wleci ɖeka le Londre Betɛli. Ejiŋ nɔŋ mɔ, le suklu lɔ vɔvɔnuɔ, wodo dɔ ashi nɔŋ mɔ, nyɛna tɔ hamɛwo jijikpɔ. Le kwɛshila amɛve mɛɔ, ŋxɔ kpla le ekán lɔ mɛ hamɛwo jikpɔtɔ bibi ɖeka gbɔ le Birmingham juganmɛ, yí woɖe mɔ nɔ Barbara kplɔŋ do. Yi goduɔ, mìvatɔ dɔdashi lɔ ji le eju ciwo yí nyi Lancashire koɖo Cheshire mɛ.
KANKANDO YEHOWA JI YÍ NYI ENUNYWITƆ CI WOÐO AWA
Ci mìxɔ azan le août exwe 1962 mɛɔ, alɔjedɔwaxu lɔ sɔ lɛta ɖeka ɖaɖa mì. Wema ciwo mɛ woado alɔ keŋ ayi Gileadi Suklu yí le mɛ! Ci nyɛ koɖo Barbara do gbe ɖaɖa so nyɔ lɔ nu ɖegbɔɔ, mìdo alɔ wema lɔ mɛ. Mìhwlɛndo sɔɛ ɖaɖa alɔjedɔwaxu lɔ shigbe lé wonui do nɛ. Wleci amatɔn goduɔ, mìje mɔ kpe Brooklyn New York yí ayi Gilead suklu 38 tɔ lɔ. Teokrasi suklu cɛ xɔ wleci amɛwo.
Denyi Mawu Nyɔ lɔ koɖo yi habɔbɔ lɔ ɖekɛ nu yí Gilead Suklu lɔ kpla nu mì so o, vɔ egbekpla nu mì so nɔviŋsu koɖo nɔvinyɔnu ciwo yí le xexeɛ mɛ pleŋ nu. Exwe 20 koɖo ŋɖe mìɖo, gan mìkpla nu sugbɔ so sukluvi kpɛtɛwo gbɔ le exɔ lɔ mɛ. Mɔnukpɔkpɔ enyi nɔŋ mɔ ŋwanɔ dɔ koɖo nɔviŋsu Fred Rusk ci yí nyi mìwo nukplamɛtɔ ɖeka ŋkeŋke. Nukplakpla vevi ɖeka ci ji etɛ gbe do yí nyi mɔ, mìɖo ananɔ nukplamu to emɔ jɔjɔɛ ji gashiagamɛ. Yi gɔnmɛ nyi mɔ, mìatekpɔ acu nukplamu lɔwo do Enuŋwlɛŋwlɛ lɔwo ji goguiɖe. Le nɔviŋsu bibi ciwo yí vaxo nuxu le mìwo suklu lɔ mɛɔ, ɖewo yí nyi Nathan Knorr, Frederick Franz, koɖo Karl Klein. Yí mìgbekpla nu sugbɔ so amɛɖekisɔsɔshwe kpɔwɛ ci nɔviŋsu A.H. Macmillan ɖo mɛ. Yi nuxu lɔ kpla mì mɔ Yehowa kpedo yi sɛntɔwo nu, hwenu yi habɔbɔ lɔ tokɔ nɔnɔmɛ sɛnŋsɛnŋwo mɛ so exwe 1914 mɛ va tɔtɔmɛ nɔ exwe 1919!
WOÐƆLI DƆ NƆ MÌ
Ci mìɖokɔ vɔvɔnu nɔ suklu lɔɔ, nɔviŋsu Knorr nu nɔ nyɛ koɖo Barbara mɔ wosɔ mì ɖaɖa Burundi le Afrique. Eyi mìlɔ ju yi Betɛli wemaɖoxu yí sɔ Exwewema, keŋ akpɔ eŋɛnywidratɔ nɛni yí sumɔkɔ le Burundi hwenɔnu. Vɔ ci mìkpɔ mɔ eŋɛnywidratɔ ɖekɛ dele nɔtɔxuɔ, ejiŋ nɔ mì! Ɛɛ, mìyikɔ nyigbanmama ci mɛ wodeɖe kunu le kpɔ o, yí egbenyi Afrique ci nu mìdenya nu so sugbɔ o. Eyi mìtɔ enulolo kpɔ zeɖeka, vɔ ci mìdo gbe ɖaɖa veviɖeɔ, mìkpɔ fafa.
Le mìwo dɔdoashi yoyu lɔ mɛɔ, nushianu to akpo nɔ nu ciwo pleŋ mɛ mìto vayi, ayamɛ nɔnɔmɛwo, kɔnuwo alo egbe, wo pleŋ to akpo. Ecɛyɛɔ, mìɖo akpla Flansegbe. Fini mìanɔ gbenyi cukaɖa bu. Ci mìɖo nɔ le ŋkeke amɛve goduɔ, Harry Arnott ci mìwo koɖo wowo bɔ yi Gilead suklu, va to mì gbɔ, ci evayikɔ fini wosɔɛ ɖaɖa le Zambie. Ekpedo mì nu mìhaya xɔ ɖeka ci yí vanyi eŋɛnywidratɔ ejugodutɔwo xwe ŋkɔtɔ. Vɔ dejinjin o, acɛkpakpa ciwo yí le nɔ tɔ yumɛ cici nɔ mì, ɖo wodejeshi Yehowa Kunuɖetɔwo ɖɛ o. Fini mìtɔ vivi sese nɔ mìwo dɔdoashi lɔ le pɛɛ yí fyɔhawo mɔ mìwo datɛnŋ akpɔtɔ anɔ ju lɔ mɛ, nɔ mìwo deɖo wema ci yí na gbe mɔ mìwo le wa dɔ lɔ o. Ewa ŋshishi mɔ mìɖo aso le nɔ ayi ju bu mɛ; ecɛyɛɔ, Ouganda.
Mìvɔnkɔ nɔ Ouganda yiyi, ɖo viza dele mì shi o, vɔ mìkando Yehowa ji. Nɔviŋsu Canada tɔ ɖeka ci yí sumɔkɔ le fini eӡan sugbɔ le, le Ouganda ɖe mìwo nɔnɔmɛ lɔ mɛ nɔ sɔja ɖeka ci yí nɔnɔ edɛn ji yí sɔja lɔ na wleci ɖewo mì nɔ mìatɛnŋ awa wema ciwo ana mìanɔ ju lɔ mɛ. Ŋcɛ ci yí jɔ dasɛ mɔ Yehowa kpekɔdo mì nu.
Nɔnɔmɛ lɔwo to akpo le Ouganda sugbɔ sɔwu Burundi. Wotɔ eŋɛnywidradradɔ lɔ wawa le Ouganda vɔ, gan Kunuɖetɔ 28 kpaŋ yí le eju lɔ pleŋ mɛ. Le nyigbanmama lɔ mɛɔ, mìkpɔ amɛ sugbɔ ciwo yí donɔ Ŋlɛshigbe. Vɔ dejinjin o, mìdo jeshi mɔ, gbɔxwe mìatɛnŋ akpedo ejinywitɔwo nu nɔ woawa ŋkɔyiyiɔ, mìɖo akpla egbe kuɖeka kpetii le egbe sugbɔ ciwo yí wodonɔ le eju lɔ mɛ mɛ. Mìtɔ kunuɖeɖe le Kampala jugan lɔ koɖo nutwi ci yí trɔdi mɛ le fini wodonɔ Luganda-gbe le nywiɖe. Eyi taɖo mìsɔ gbeta mɔ mìakpla egbe cɛ. Exɔ xwe sugbɔ gbɔxwe mìvanya egbe lɔ nywiɖe, vɔ ekpedo mì nu mìwo kunuɖeɖedɔ lɔ vanyɔkɔ doji! Mìvamɔkɔŋje mìwo Bibla nukplaviwo gbɔngbɔnmɛ ӡanwo mɛ doji nywiɖe. Ci mìwo Bibla nukplaviwo kpɔ lé mìsɔ ɖe le ji nɔ wo doɔ, wovoŋ yí nu wowo jimɛnyɔwo koɖo lé wosekɔ le wowoɖekiwo mɛ do so enu ciwo wokplakɔ nu nɔ mì.
MÌZƆN MƆ YI TEXWE SUGBƆ
Nɔ mìkpedo amɛwo nu yí wokpla nyɔnɔnwi lɔɔ, mìkpɔnɔ jijɔ sugbɔ. Yí jijɔ lɔ gbewugan doji, ci womɔ mìwo le sumɔ le hamɛwo jijikpɔdɔ lɔ mɛ to eju lɔ pleŋ mɛ. Kenya lɔjedɔwaxu lɔ yí kpɔkɔ edɔ lɔ ji le ejuɔ mɛ hwenɔnu. Mìzɔn mɔ to eju lɔ pleŋ mɛ yí jikɔ texwe ciwo eӡan sugbɔ le nɔ mɔɖetɔ veviwo avawa dɔ le nɔtɔxuwo. Zenɛniɖe le emɔzɔnzɔn lɔ mɛɔ, mɛ ciwo yí dedo go Kunuɖetɔwo kpɔ o, xɔnɔ mì mɛdru haan. Woxɔnɔ mì nywiɖe keke ɖanɔ nu nɔ mì hɛnnɛ.
Le yi goduɔ, mìgbezɔn mɔ bu. Ci ŋso le Kampalaɔ, ŋɖo pipan yí zɔn mɔ ŋkeke amɛve yi Kenya tɔjihunɖoxu le Mombasa. Le yi goduɔ, ŋɖo tɔjihun yi tɔdomɛnyigban ciwo yí nyi Seychelles ji le Océan Indien mɛ. Le ŋkɔ mɛ le exwe 1965 mɛ yi 1972 mɛɔ, Barbara kplɔnɔŋ do yí mìvayi jinɔ amɛwo kpɔ le Seychelles. Hwenɔnuɔ, eŋɛnywidratɔ amɛve yí le nɔ, vɔ le yiyimɛɔ, wovatrɔ gbɛbɔbɔ ɖeka yí le yi goduɔ, wovatrɔ hamɛ. Ŋgbezɔn mɔ buwo yí ji nɔviwo kpɔ le Érythrée, Éthiopie, koɖo Soudan.
Ci sɔjawo gbɛbɔbɔ ɖeka tɔ acɛ kpakpa le Ougandaɔ, politikinyɔwo trɔ le ejuɔ mɛ. Exwe ciwo yí kplɔɛdo sɛnŋ sugbɔ yí ŋkpla mɔ, ŋɖɛnyanya enyi nɔ woawa do Bibla se ci yí mɔ: “Mí sɔ Seza nuwo jo nɔ Seza” ji. (Maki 12:17) Evaɖo gaɖekamɛɔ, wonu nɔ mɛdru ciwo pleŋ yí le Ouganda mɔ, wo le yi na ŋkɔ do kpobishiwo dɔwaxu ci yí sɔ wowo xomɛ gbɔ. Mìwa do ji zeɖeka. Le ŋkeke ɖewo godu ci nyɛ koɖo eŋɛnywidratɔ ejugodutɔ ɖeka kukɔ hun le Kampala ju lɔ mɛɔ, kpobishi ciwo yí wanɔ dɔ le bebemɛ te gogo mì. Jika sokɔ mì kpikpikpi! Womɔ mìwo nyi nugɔnmɛjitɔwo yí sɔ mì yi kpobishiwo dɔwaxu gangantɔ yí mìɖe mɛ nɔ wo mɔ mìnyi eŋɛnywidratɔ ejugodutɔ ciwo yí wanɔ fafa. Ci mìnu nɔ wo mɔ mìvayi na ŋkɔ le kpobishiwo gbɔ vayi can ɔ, wodeɖo to mì kpetii o. Wolé mì hɛn yi kpobishiwo dɔwaxu ci yí le axa nɔ eŋɛnywidratɔ ejugodutɔwo xwe lɔ. Kpobishi ci yí nyi ga le nɔtɔxu jeshi mì yí ɖo ŋwi mɔ, mìwo va na ŋkɔ le nɔ vayi. Énu nɔ kpobishi ci yí cɔkɔ mì mɔ yɛ le gan mì, eyi mìgbɔn domɛ fuun!
Hwenɔnuɔ, sɔjawo sonɔ mɔ yí mìto nɔnɔmɛ sɛnŋwo mɛ, vevitɔ nɔ sɔja ciwo yí nu aha mu ɖo te mì. Vɔ, hweɖekpokpui nuɔ, mìdonɔ gbe ɖaɖa yí kpɔnɔ fafa le mìwoɖekiwo mɛ yí woɖenɔ mɔ nɔ mì, mìvayinɔ fafɛɖe. Esadɔnu mɔ, le exwe 1973 mɛɔ, wonu nɔ eŋɛnywidratɔ ejugodutɔwo pleŋ mɔ, woɖo aso le Ouganda.
Wogbesɔ mì ɖaɖa eju bu mɛ, eyi nyi Côte d’Ivoire, le Afrique weɖoxɔxu. Elɛ yɛɔ, mìɖo awa trɔtrɔ ganganwo: Mìɖo akpla kɔnu yoyu ci yí to akpo xesexese yí adonɔ Flansegbe ɖekɛ gashiagamɛ yí anɔ ju koɖo eŋɛnywidratɔ ejugodutɔ ciwo yí so eju vovovowo mɛ! Ele ahan gan, mìgbekpɔ lé Yehowa dasɛ emɔ nɔ mì do, ci ejinywitɔ ciwo yí sɔ wowoɖekiwo hwe ɖe blɛ ɖonɔ to eŋɛnywi lɔ le kunuɖeɖedɔ lɔ mɛ. Mìkpɔ lé eŋɖoɖo do Yehowa nu na mìwo mɔwo jɔ do.
Dejinjin o, wokpɔ kansɛdɔ̀ le Barbara nu. Ci mìtrɔ yi axwe le Europe zenɛniɖe nɔ woatɛnŋ ada dɔ̀ ni can ɔ, mìvado jeshi le exwe 1983 mɛ mɔ mìdatɛnŋ agbesumɔ le Afrique o. Eɖe fun nɔ mìwo koɖo ve sugbɔ!
NƆNƆMƐ LƆWO TRƆ
Ci mìsumɔkɔ le Londre Betɛliɔ, Barbara kansɛdɔ̀ lɔ sɛnkɔŋ doji keke evaku. Betɛli xomu lɔ kpedo ŋnu sugbɔ. Asu koɖo ashi ɖeka kpedo ŋnu koŋ yí ŋtrɔ do nɔnɔmɛ lɔ nu keŋ gbekpɔtɔ ɖoŋ do Yehowa nu. Yi goduɔ, ŋdo go nɔvinyɔnu ɖeka ci yí va wanɔ dɔ le Betɛli. Ényi emɔɖetɔ vevi sa. Égbelɔn Yehowa koŋ haan. Yi ŋkɔ yí nyi Ann. Nyɛ koɖo yɛ lé alɔ le exwe 1989 mɛ, yí so hwenɔnuɔ, mìkpɔtɔ sumɔkɔ le Londre Betɛli.
So xwe 1995 vaɖo exwe 2018 mɛɔ, ŋsumɔ shigbe dɔwaxugan lɔ mɛdɔdɔ nɛ (woyɔɛni sa mɔ alɔjedɔwaxuwo jikpɔtɔ); ŋyi eju ciwo ayi 60 mɛ. Nɔ mìyi eju ɖe mɛɔ, ŋkpɔnɔ lé Yehowa cukɔ shi nɔ yi sɛntɔwo le nɔnɔmɛ vovovowo mɛ do.
Le exwe 2017 mɛɔ, mìvayi ji alɔjedɔwaxu ɖeka kpɔ le Afrique. Enyi jijɔ nɔŋ mɔ ŋkplɔ Ann yi Burundi yí ci mìkpɔ lé amɛ sugbɔ xɔ nyɔnɔnwi lɔ do le nɔɔ, ejiŋ nɔ mì keke! Emɔ ci ji ŋɖe kunu so axomɛ yi axomɛ le le xwe 1964 mɛ vayiɔ, wovacu Betɛli xwe nyakpɔkpɔ ɖeka do nɔ yɛ. Yí ŋɛnywidratɔ 15500 yí le ju lɔ mɛ.
Ci wonu alɔjedɔwaxu ciwo nayi ji kpɔ le exwe 2018 mɛ nɔŋ ɔ, eji jɔŋ sugbɔ. Côte d’Ivoire lɔjedɔwaxu can le wo mɛ. Ci mìva ɖo Abidjan ci yí nyi efyɔju lɔ mɛɔ, ele shigbe ŋgbɔva axomɛ nɛ. Ci ŋkpɔkɔ wema ci ji woŋwlɛ nɔviŋsu ciwo yí wanɔ dɔ le Betɛli lɔ mimɛlo doɔ, ŋdo jeshi mɔ nɔvi ci yí le exɔ ci yí kplɔ mìwotɔ do le mɛdruzexu lɔ yí nyi nɔviŋsu Sossou. Ŋɖo ŋwi mɔ ésumɔ vayi shigbe mɔ jugan jikpɔtɔ nɛ hwenu ŋle Abidjan. Vɔ ŋble nyɛɖeki. Denyi eyi yɔ o, eviɛ yɔ.
Yehowa wanɔ do nyɔ ci enu ji. Nɔnɔmɛ sɛnŋ ciwo mɛ ŋto vayi kplaŋ mɔ nɔ mìɖoŋ do Yehowa nuɔ, éna mìwo mɔwo jɔnɔ nyɔnɔnwitɔ. Ecɛyɛɔ, mìjikɔ veviɖe mɔ mìakpɔtɔ azɔnkɔ agbemɔ lɔ ji. Emɔ ci yí agbevaklɛn sugbɔ doji le xexe yoyu lɔ mɛ.—Elo. 4:18.


text:
Nyɔnu Kristotɔ Wɔnutefewo—Mawu Subɔla Siwo Ŋu Asixɔxɔ le
“Nyonyo la, alakpae, eye tugbedzedze la, yae; nyɔnu, si vɔ̃a Yehowa la, ele be, woakafui.”—LODODOWO 31:30.
1. Aleke Yehowa fe nukpɔsusu le nyonyo ŋu to vovo tso xexeame tɔ gbɔe?
XEXEAME tea tɔ ɖe gotagome dzedzeme dzi fũ, vevietɔ le nyɔnuwo gome. Ke hã amesi ame nye le ememe si ate ŋu ava nya kpɔ ɖe edzi ne wole tsitsim koŋue nye nusi le vevie na Yehowa ya. (Lododowo 16:31) Eyata Biblia xlɔ̃ nu nyɔnuwo be: “Lekewɔwɔ naganye gota gome lekewɔwɔ to ɖafofo kple sikadodo kple awudodo me o, ke boŋ wòanye dzime fe ame ɣaɣla le gbɔgbɔ fatu, si nɔa anyi kpoo la, fe nɔnɔme magblẽmagblẽ me, si xɔ asi sesẽ le Mawu fe ŋku me.”—Petro I, 3:3, 4.
2, 3. Aleke nyɔnuwo kpe asi ɖe nyanyuia fe kaka ŋui le fe alafa gbãtɔ me, eye aleke wogblɔ esia ɖii?
2 Nyɔnu geɖe siwo fe ŋkɔ woyɔ le Biblia me la ɖe gbɔgbɔ sia si dze na kafukafu la fia. Le fe alafa gbãtɔ me la mɔnukpɔkpɔ su wo dometɔ aɖewo si be woasubɔ Yesu kple efe apostolowo. (Luka 8:1-3) Emegbe la, nyɔnu Kristotɔwo va zu nyanyuigblɔla dovevienuwo; bubuwo do alɔ ŋutsu Kristotɔ siwo xɔa ŋgɔ la vevie, siwo dometɔ ɖeka apostolo Paulo nye; eye bubuwo ɖe amedzrowɔwɔ tɔxɛ fia, eye wotsɔ wofe afe na gɔ̃ hã be woawɔ hame fe kpekpewo le eme.
3 Wogblɔ nyatefe si wònye be Yehowa azã nyɔnuwo le mɔ si lolo ŋutɔ nu le efe tameɖoɖo fe emevava me ŋu nya ɖi le Ŋɔŋlɔawo me. Le kpɔɖeŋu me, Yoel 3:1, 2 gblɔe ɖi be ŋutsuwo kple nyɔnuwo, ɖeviwo kple ame tsitsiwo axɔ gbɔgbɔ kɔkɔea eye woakpɔ gome le Fiaɖufenyanyuia kaka me. Nyagblɔɖi sia dze emevava gɔme le fe 33 M.Ŋ. fe Pentekoste dzi. (Dɔwɔwɔwo 2:1-4, 16-18) Wona nuku nunanawo, abe nyagbɔgblɔɖi fe nunanaa ene, nyɔnu amesiamina aɖewo. (Dɔwɔwɔwo 21:8, 9) Dzonɔameme si gbɔgbɔmenɔvinyɔnu wɔnutefewo fe aʋakɔ gã sia tsɔ kpe asi ɖe subɔsubɔdɔa ŋu la na Kristotɔnyenye kaka kabakaba le fe alafa gbãtɔ me. Le nyatefe me la, apostolo Paulo ŋlɔ le fe 60 M.Ŋ. me lɔfo be, “woɖe gbefã” nyanyuia “na nuwɔwɔwo katã le dzifo te.”—Kolosetɔwo 1:23.
Wokafu Wo ɖe Wofe Dzinɔamefo, Dzonɔameme, Kple Amedzrowɔwɔ Ta
4. Nukata susu nyuiwo le Paulo si si ta wòakafu nyɔnu geɖewo le fe alafa gbãtɔ Kristo-hamea me?
4 Apostolo Paulo nye ame aɖe si kpɔ ŋudzedze ɖe subɔsubɔdɔ si nyɔnu aɖewo koŋ wɔ ŋu—abe alesi ko dzikpɔla Kristotɔwo dea asixɔxɔ subɔsubɔdɔ si nyɔnu veviedonulawo wɔna ŋu ene. Nyɔnu siwo Paulo yɔ dometɔ aɖewoe nye “Trifena kple Trifosa, siwo le agbagba dzem le Afetɔ me la,” kple “Persis lɔlɔ̃tɔ, si dzea agbagba geɖe le Afetɔ me.” (Romatɔwo 16:12) Paulo ŋlɔ tso Ewodia kple Sintixe ŋu be “wodze agbagba le nyanyui la ta [kpli ye].” (Filipitɔwo 4:2, 3) Priskila hã kple srɔ̃a Akwila subɔ kple Paulo. Woa kple Akwila “tsɔ woawo ŋutɔ fe kɔwo ɖo anyi” ɖe Paulo ta, si na wòŋlɔ bena: “Menye nye ɖeɖekoe le akpe dam na wo o, ke hame, siwo katã le trɔ̃subɔlawo dome hãe.”—Romatɔwo 16:3, 4; Dɔwɔwɔwo 18:2.
5, 6. Mɔ ka nue Priskila ɖo kpɔɖeŋu nyui na nɔvinyɔnuwo le egbea?
5 Nukae na Priskila te ŋu ɖe veviedodonu kple dzinɔamefo fia? Míakpɔ nusi gbɔ wòtso la le Dɔwɔwɔwo 18:24-26, afisi míexlẽ le be edo alɔ srɔ̃a wokpe ɖe Apolo, nufola bibi aɖe ŋu be nyatefe si woɖe fia si mekpɔ nya o la nasu esi. Edze fã be Priskila nye nusrɔ̃la si doa vevie Mawu fe Nya kple apostoloawo fe nufiafiawo. Esia na be wòtu nɔnɔme tɔxɛwo ɖo si na wòxɔ asi na Mawu kple srɔ̃a eye wònye ame vevi aɖe le hame gbãtɔa me. Nenema ke egbea nɔvinyɔnu Kristotɔ veviedonula siwo srɔ̃a Biblia vevie hexɔa gbɔgbɔmenuɖuɖu si Yehowa nana to “xɔnuvi nutefewɔla” la dzi hã xɔ asie.—Luka 12:42.
6 Akwila kple Priskila wɔa amedzro etɔxɛe. Paulo nɔ wo gbɔ le afeme le dɔwɔwɔ kple wo me abe avɔgbadɔwɔlawo ene le Korinto. (Dɔwɔwɔwo 18:1-3) Esime srɔ̃tɔawo ʋu yi Efeso kple emegbe Roma la, woyi edzi ɖe Kristotɔwo fe amedzrowɔwɔ fia eye wotsɔ wofe afe na gɔ̃ hã hena hame fe kpekpewo wɔwɔ. (Dɔwɔwɔwo 18:18, 19; Korintotɔwo I, 16:8, 19) Nenema ke Nimfa kple Maria, Yohanes Marko dada, hã tsɔ wofe afewo na be woawɔ hame fe kpekpewo le eme.—Dɔwɔwɔwo 12:12; Kolosetɔwo 4:15.
Viɖenu Xɔasiwo Le Egbeŋkekeawo Me
7, 8. Subɔsubɔdɔ kɔkɔe si dze na kafukafu kae nyɔnu Kristotɔ geɖe siwo li egbea wɔ, eye dzidefoname ka mee woate ŋu alé ɖe asi?
7 Abe alesi wònɔ le fe alafa gbãtɔ me ene la, nyɔnu Kristotɔ nutefewɔlawo wɔa akpa vevi aɖe le Mawu fe tameɖoɖo fe emevava me, vevietɔ le nyanyuigbɔgblɔdɔa me. Eye ŋkɔ nyui kae nye si wowɔ ɖi! Bu Gwen, amesi subɔ Yehowa nutefewɔwɔtɔe wu fe 50 vaseɖe efe kugbe le fe 2002 me ŋu kpɔ. Srɔ̃aŋutsua gblɔ be: “Amesiame kloe nya nu tso Gwen fe veviedodonu abe nyanyuigblɔla ene le míafe dua me ŋu. Le eya gbɔ la, mɔnukpɔkpɔ le amegbetɔ ɖesiaɖe si be wòase vivi na Yehowa fe lɔlɔ̃ eye efe asi nasu efe ŋugbedodowo dzi. Efe nutefewɔwɔ na Mawu, efe habɔbɔa, kple míafe fomea—tsɔ kpe ɖe efe dzidefonamenya siwo me lɔlɔ̃ nɔna ne dzi ɖe le mía fo ŋu—nye kpekpeɖeŋu gã aɖe na mía kple mía viawo le míafe anyinɔnɔ ɖekae si me viɖe geɖe tsona la katã me. Míele esusum ale gbegbe.” Gwen kple srɔ̃a nɔ anyi fe 61 sɔŋ.
8 Nyɔnu Kristotɔ akpe gbogbo aɖewo, trewo kple srɔ̃tɔwo siaa subɔ abe subɔla mɔɖelawo kple dutanyanyuigblɔla ene, amesiwo fe agbemenuhiahiã siwo le wo si dzea wo ŋu, eye wole Fiaɖufegbedasia kakam tso dugã siwo me amewo mevona le o me vaseɖe saɖaganɔfewo. (Dɔwɔwɔwo 1:8) Wo dometɔ geɖewo ɖe afe si woate ŋu atso alo vidzidzi ɖa le susu me be woate ŋu asubɔ Yehowa bliboe. Wo dometɔ aɖewo nye amesiwo dɔa alɔ wo srɔ̃ siwo subɔna abe dzikpɔlamɔzɔlawo ene nutefewɔwɔtɔe, eye nɔvinyɔnu akpe geɖewo hã subɔna le Betel-fewo me le xexeame godoo. Nyatefee, nyɔnu ɖokuitsɔsavɔla siawo kpe ɖe “dukɔwo katã fe nu vevitɔ” siwo yɔ Yehowa fe afeme kple ŋutikɔkɔe fe me la ŋu.—Xagai 2:7.
9, 10. Aleke fomea me tɔ aɖewo ɖe ŋudzedzekpɔkpɔ fia ɖe srɔ̃nyɔnu kple vidada Kristotɔwo fe kpɔɖeŋu nyuiawo ŋui?
9 Nyatefee, fomegbanɔamedzi geɖe le nyɔnu Kristotɔwo dzi; ke hã wotsɔ Fiaɖufenuwo ɖo nɔfe gbãtɔ. (Mateo 6:33) Nɔvinyɔnu mɔɖela si nye tre ŋlɔ bena: “Danye koŋue na mezu mɔɖela le efe xɔse si me wòlé ɖe asi sesĩe kple efe kpɔɖeŋu nyui ɖoɖo ta. Le nyatefe me la, enye nye mɔɖeɖedɔa me zɔhɛ vevitɔwo dometɔ ɖeka.” Srɔ̃ŋutsu aɖe gblɔ le srɔ̃a si si vinyɔnu tsitsi atɔ̃ le ŋu be: “Míafe afeme nɔa dzadzɛ henɔa ɖoɖo nu ɣesiaɣi. Bonnie na nuwo le kpokploe le ɖoɖo nu ale be míafe fomea nate ŋu aɖo susu gbɔgbɔmenuwo ŋu. Alesi wòwɔa ga ŋudɔ nyuie na mete ŋu wɔ ɣeyiɣi aɖe ko fe dɔ fe 32 sɔŋ, si wɔe be mete ŋu zãa ɣeyiɣi geɖe wu ɖe míafe fomea kple gbɔgbɔmenuwo ŋu. Srɔ̃nye fia alesi woanye veviedonula hã ɖeviawo. Akpe ko mada nɛ.” Egbea woa kple srɔ̃a siaa le subɔsubɔm le Yehowa Ðasefowo fe xexeame katã fe dɔwɔfegã.
10 Srɔ̃ŋutsu aɖe ŋlɔ ku ɖe srɔ̃a si si vi tsitsiwo le ŋu be: “Nɔnɔme si nyoa ŋunye le Susan ŋu koŋ enye lɔlɔ̃ sẽŋu si le esi na Mawu kple amewo, tsɔ kpe ɖe efe nugɔmesese, veveseseɖeamenu, kple nyatefetoto ŋu. Esena le eɖokui me ɣesiaɣi be Yehowa dze na nu nyuitɔ kekeake si míate ŋu anɛ—si nye gɔmeɖose si dzi eya ŋutɔ wɔna ɖo abe Mawu subɔla kple vidada ene.” To srɔ̃a fe kpekpeɖeŋu me la, srɔ̃ŋutsu sia te ŋu xɔ gbɔgbɔmemɔnukpɔkpɔ geɖe, si fe ɖewoe nye hamemegãnyenye, mɔɖelanyenye, nutome sue dzikpɔla tefenɔlanyenye, kple Kɔdzi Kadododzikpɔkɔmiti me tɔ nyenye. Aleke gbegbe nyɔnu siawo xɔ asii na wò srɔ̃wo, hati Kristotɔwo, kple fo wo katã ta la na Yehowa enye si!—Lododowo 31:28, 30.
Nyɔnu Xɔasi Siwo Si Srɔ̃ Mele O
11. (a) Aleke Yehowa ɖe efe ɖetsɔtsɔ le nyɔnu nutefewɔlawo, vevietɔ ahosiwo, me fiae? (b) Kakaɖedzi kae ate ŋu anɔ Kristotɔ ahosiwo kple nɔvinyɔnu wɔnutefe bubu siwo si srɔ̃ mele o si?
11 Zi geɖe la, Yehowa ɖea efe ɖetsɔleme na ahosiwo fiana. (Mose V, 27:19; Psalmo 68:6; Yesaya 10:1, 2) Metrɔ o. Eye menye ahosiwo ɖeɖeko mee wòyi edzi le ɖe tsɔm le vevie o, ke boŋ vidada dzilaɖekɛwo kpakple nyɔnu siwo tia be yewoanye trewo alo esiwo mekpɔ ŋutsu Kristotɔ si sɔ na wo woaɖe o la siaa hã le eme. (Maleaxi 3:6; Yakobo 1:27) Ne ènye Yehowa subɔla nutefewɔla si si srɔ̃ Kristotɔ mele o la, kakaɖedzi nenɔ asiwò be yexɔ asi le Mawu ŋkume.
12. (a) Aleke nɔvinyɔnu Kristotɔ aɖewo ɖea wofe nutefewɔwɔ na Yehowa fianae? (b) Seselelãme ka nue mía nɔvinyɔnu aɖewo le te nɔm ɖo?
12 Abe kpɔɖeŋu ene la, bu mía nɔvinyɔnu Kristotɔ siwo meɖe srɔ̃ o le esi woɖoa to Yehowa fe nuxlɔ̃ame nutefewɔwɔtɔe be ‘Afetɔ la ko me’ woaɖe srɔ̃ le ta ŋu kpɔ. (Korintotɔwo I, 7:39; Lododowo 3:1) Mawu fe Nya la ka ɖe edzi na wo be ‘Yehowa wɔa nutefe na nutefewɔla.’ (Samuel II, 22:26) Ke hã trenɔnɔ nye gbetɔame na wo dometɔ geɖewo. Nɔvinyɔnu aɖe gblɔ be: “Meɖoe kplikpaa be Afetɔ la me koe maɖe srɔ̃ le, gake mefaa avi zi geɖe ne mekpɔ xɔ̃nyewo le ŋutsu Kristotɔ nyuiwo ɖem esi nye ya mekpɔtɔ nye tre.” Nɔvinyɔnu bubu aɖe gblɔ be: “Mesubɔ Yehowa fe 25 sɔŋ. Meɖoe kplikpaa be malé nutefewɔwɔ me ɖe asi nɛ, gake zi geɖe la, akogotsitsi doa nuxaxa nam.” Egblɔ kpee be: “Nɔvinyɔnu siwo le abe nye ene hiã dzidefoname.” Aleke míawɔ akpe ɖe nutefewɔla siawo ŋu?
13. (a) Nukae míesrɔ̃ tso amesiwo va srã Yefta vinyɔnua kpɔ fe kpɔɖeŋu me? (b) Mɔ bubu kawo hã nue míate ŋu aɖe ɖetsɔleme afia nɔvinyɔnu tre siwo le míafe hamea me le?
13 Mɔnu siawo dometɔ ɖeka dze le blema kpɔɖeŋu aɖe me. Esi Yefta vinyɔnu ɖe asi le mɔnukpɔkpɔ si nɔ esi be wòaɖe srɔ̃ ŋu la, ameawo kpɔe dze sii be etsɔ eɖokui sa vɔe. Nukae wowɔ be woatsɔ ade dzi fo nɛ? ‘Israel-nyɔnuviwo yina ɖafaa Gileadtɔ Yefta fe vinyɔnu ŋkeke ene le fe ɖeka me.’ (Ʋɔnudrɔ̃lawo 11:30-40) Nenema kee wòle be míatso míafe dzi me akafu nɔvinyɔnu tre siwo ɖoa to Mawu fe se nutefewɔwɔtɔe la.a Mɔ bubu ka nue míate ŋu aɖe ɖetsɔleme afia le? Ehiã be míaɖe kuku na Yehowa le gbedodoɖa me be woakpe ɖe mía nɔvinyɔnu wɔnutefe lɔlɔ̃awo ŋu be woayi wofe subɔsubɔdɔa dzi nutefewɔwɔtɔe. Wodze be woade dzi fo na wo be Yehowa kple Kristo-hame bliboa lɔ̃ wo eye wokpɔa ŋudzedze ɖe wo ŋu vevie.—Psalmo 37:28.
Alesi Dzilaɖekɛwo Kpɔ Dzidzedzee
14, 15. (a) Nukatae wòle be vidada srɔ̃manɔsitɔwo nayɔ Yehowa hena kpekpeɖeŋu? (b) Aleke dzilaɖekɛwo ate ŋu awɔ nu le ɖekawɔwɔ me kple wofe gbedodoɖawoe?
14 Nɔvinyɔnu Kristotɔ siwo nye dzilaɖekɛwo hã doa go kuxi geɖewo. Ke hã woate ŋu atrɔ ɖe Yehowa ŋu be wòakpe ɖe yewo ŋu le yewo viwo nyinyi me le ɖekawɔwɔ me kple Biblia fe gɔmeɖosewo. Nyatefee wònye be ne dzilaɖekɛe nènye la, màte ŋu awɔ vidada kple vifofo fe akpawo katã o. Ke hã Yehowa akpe ɖe ŋuwò nàkpɔ wo agbanɔamedzi gbogboawo gbɔ ne èyɔe le xɔse me. Le kpɔɖeŋu me: Tsɔe be ètsɔ agbeligba kpekpe tso agble yina afewòme le didife ɖaa. Ðe nàgblɔ be yeaku kutri atsɔ agba kpekpe la ne xɔ̃wò aɖe si si ʋu le bia be yeakɔ wò ɖe eme ayi afemea? Kura o! Nenema kee mele be wò ɖeka natsɔ seselelãme fe agba kpekpeawo esime nàte ŋu abia Yehowa be wòakpe ɖe ŋuwò o. Le nyatefe me la, ele kpewòm be nàyɔ ye. Psalmo 68:20 gblɔ be: ‘Woakafu Afetɔ la gbeawotsyogbe! Eyae tsɔa míafe agbawo na mí.’ Nenema kee Petro I, 5:7 le kpewòm be tsɔ wò dzimaɖiwo katã da ɖe Yehowa dzi ‘elabena eyama léa be na wò.’ Eyata ne kuxiwo kple dzimaɖitsitsiwo wu tsɔtsɔ na wò la, dro wo nyawo katã ɖe Fofowò si le dzifo la dzi, eye wɔ esia “madzudzɔmadzudzɔe.”—Tesalonikatɔwo I, 5:17; Psalmo 18:7; 55:23.
15 Le kpɔɖeŋu me, ne vidadae nènye la, àtsi dzi ɖe alesi hatiwo akpɔ ŋusẽ ɖe viwòwo dzi alo alesi woadze ŋgɔ nutefewɔwɔ fe dodokpɔ le suku ŋu godoo. (Korintotɔwo I, 15:33) Dzitsitsi siawo sɔ. Gake wonye nya siwo ŋu nàdo gbe ɖa hã le. Le nyatefe me la, ɖe manyo be nàdo gbe ɖa kple viwòwo le nusiawo ŋu hafi woayi suku, ɖewohĩ le gbesiagbe mawunyakpukpuiawo me dzodzro ɖekae megbe oa? Gbedodoɖa tɔxɛ siwo tso dzime ate ŋu atsi susu me na ɖeviwo vevie. Ƒo wo katã ta la, àkpɔ Yehowa fe yayra ne èku kutri dzigbɔɖitɔe fã efe Nya ɖe dzime na viwòwo. (Mose V, 6:6, 7; Lododowo 22:6) Ðo ŋku edzi be, “Yehowa fe ŋkuwo le ame dzɔdzɔewo ŋu, eye efe towo le wofe kukuɖeɖe ŋu.”—Petro I, 3:12; Filipitɔwo 4:6, 7.
16, 17. (a) Nya kae viŋutsu aɖe gblɔ le dadaa fe lɔlɔ̃ si wòɖe fiae ŋu? (b) Aleke dadaa fe gbɔgbɔmenɔnɔme kpɔ ŋusẽ ɖe viawo dzii?
16 Le kpɔɖeŋu me, bu Olivia si si vi ade le ŋu kpɔ? Srɔ̃a si nye dzimaxɔsetɔ la gblẽ fomea ɖi esi wodzi dɔmlɔea teti, gake elɔ̃ tsɔ agbanɔamedzia be yeahe ye viawo le Mawu fe mɔwo dzi. Olivia fe vi tsitsitɔ, Darren, si xɔ fe 31 fifia eye wònye Kristotɔ hamemegã kple mɔɖela la xɔ fe 5 lɔfo ɣemaɣi. Tsɔ kpe ɖe Olivia fe dzimaɖitsitsia ŋu la, Darren dze dɔ sesẽ aɖe si gaɖea fu nɛ kokoko. Esime Darren nɔ susu hem yi efe ɖevimenɔɣi dzi la, eŋlɔ bena: “Megaɖoa ŋku esime menɔa aba dzi le kɔdzi lalana Dada vevie dzi. Enɔa gbɔnye xlẽa Biblia nam gbesiagbe. Emegbe edzia Fiaɖufeha si nye ‘Yehowa, Míeda Akpe na Wò.’b Esiae gakpɔtɔ nye nye Fiaɖufeha vevitɔ vaseɖe egbea.”
17 Olivia fe ŋuɖoɖo ɖe Yehowa ŋu kple lɔlɔ̃ si le esi nɛ na wòkpɔ dzidzedze abe dzilaɖekɛ ene. (Lododowo 3:5, 6) Efe nɔnɔme nyuiawo dze le taɖodzinu si wòɖo na viawo me. Darren gblɔ be, “Dada dea dzi fo na mí ɣesiaɣi be míaɖo ɣeyiɣiawo katã fe subɔsubɔdɔa míafe taɖodzinui. Esia na mía kple nɔvinyenyɔnu atɔ̃awo dometɔ ene míefo mía ɖokui ɖe ɣeyiɣiawo katã fe subɔsubɔdɔa me. Ke hã Dada mefoa adegbe le nusiawo ŋu le ame bubuwo gbɔ o. Medzea agbagba vevie be masrɔ̃ efe nɔnɔme wɔnukuawo.” Nyatefee, menye ɖeviwo katãe tsina va zua Mawu subɔlawo abe Olivia tɔwo ene o. Gake ne vidada wɔ etɔ sinua be yeanɔ agbe ɖe Biblia fe gɔmeɖosewo nu la, ate ŋu aka ɖe Yehowa dzi be afia mɔ ye ahakpe ɖe ye ŋu lɔlɔ̃tɔe.—Psalmo 32:8.
18. Aleke míate ŋu aɖee afia be míekpɔa ŋudzedze ɖe Kristo-hame si Yehowa na la ŋui?
18 Kpekpeɖeŋu si Mawu nana dometɔ geɖe toa Kristo-hamea dzi, si me gbɔgbɔmenuɖuɖu edziedzi fe wɔnawo, Kristotɔwo fe nɔviwo fe habɔbɔ, kple ‘nunana siwo nye amewo,’ siwo tsi le gbɔgbɔ me la le. (Efesotɔwo 4:8) Hamemegã nutefewɔlawo doa vevie nu be woatu hamea ɖo, henɔa ŋudzɔ ɖe “tsyɔ̃eviwo kple ahosiwo” fe nuhiahiãwo ŋu etɔxɛe “le wofe xaxa me.” (Yakobo 1:27) Eyata nɔ Mawu fe amewo ŋu kplikplikpli eye megaɖe ɖokuiwò ɖe aga gbeɖe o.—Lododowo 18:1; Romatɔwo 14:7.
Ðokuibɔbɔ fe Atsyɔ̃
19. Nukatae srɔ̃nyɔnu fe ɖokuibɔbɔ mefia be menyo de srɔ̃a nu o, eye Biblia me kpɔɖeŋu kae ɖo kpe esia dzi?
19 Yehowa wɔ nyɔnu be wòanye kpeɖeŋutɔ na ŋutsu. (Mose I, 2:18) Eyata srɔ̃nyɔnu fe ɖokuibɔbɔ na srɔ̃aŋutsua mefia be menyo de enu o. Ke boŋ, edea bubu nyɔnua ŋu, eye wòwɔnɛ be wòzãa efe nunana kple aɖaŋu vovovoawo le ɖekawɔwɔ me kple Mawu fe lɔlɔ̃nu. Lododo ta 31 ɖɔ srɔ̃nyɔnu zazɛ̃ le blema Israel fe dɔwɔna vovovoawo. Ekpe ɖe hiãtɔwo ŋu, de weingble, hefle anyigba. “Srɔ̃a ɖoa dzi ɖe eŋu, eye nuwo kpɔkpɔ mavee o.”—Kpukpui 11, 16, 20.
20. (a) Aleke wòle be nyɔnu Kristotɔ nabu ŋutete alo nunana siwo wòxɔ tso Mawu gbɔe? (b) Nɔnɔme nyui kawoe Ester ɖe fia, eye mɔ ka nue Yehowa te ŋu zãe le?
20 Nyɔnu mawuvɔ̃la si bɔbɔa eɖokui medoa eɖokui ɖe dzi le nɔfe gã didi ta o alo ʋlia ho kple srɔ̃aŋutsua o. (Lododowo 16:18) Media ye ŋutɔ fe nudzodzrowo to xexeamenuwo koŋ yomenɔnɔ me o, ke boŋ ezãa nunana si woxɔ tso Mawu gbɔ tsɔ subɔa ame bubuwoe—efe fomea, hati Kristotɔwo, afelikawo, eye esi fo wo katã ta la, Yehowa. (Galatiatɔwo 6:10; Tito 2:3-5) Bu Biblia me kpɔɖeŋu si nye Fianyɔnu Ester ŋu kpɔ. Togbɔ be edze tugbe hã la, eléa eɖokui eye wòbɔbɔa eɖokui. (Ester 2:13, 15) Esi wòɖe srɔ̃ la, edea bubu deto srɔ̃aŋutsua, Fia Axasweros, ŋu eye wòto vovo kuraa tso fiasrɔ̃ gbãtɔ, Wasti, gbɔ. (Ester 1:10-12; 2:16, 17) Ester ɖoa to foa, Mardoxai, fe aɖaŋuɖoɖo bubutɔe le nya siwo sɔ me—esime wòva zu fianyɔnu megbe gɔ̃ hã. Menye gbɔdzɔgbɔdzɔtɔe wònye o! Eʋu go Haman, ŋusẽtɔ ŋutasẽla aɖe si ɖo nugbe be yeatsrɔ̃ Yudatɔwo la, kalẽtɔe. Yehowa zã Ester le mɔ gã aɖe nu tsɔ kpɔ efe amewo ta.—Ester 3:8–4:17; 7:1-10; 9:13.
21. Aleke asixɔxɔ anɔ nyɔnu Kristotɔ ŋu na Yehowa ɣesiaɣii?
21 Eme kɔ fã be nyɔnu mawuvɔ̃lawo ɖe wo ɖokuitsɔtsɔ na Yehowa ɖeɖe kple efe tadedeagu fia le blema kple egbea siaa. Eyata nyɔnu siwo vɔ̃a Mawu xɔ asi le Yehowa ŋkume. Nɔvinyɔnu Kristotɔwo, mina Yehowa nato efe gbɔgbɔa dzi atrɔ asi le mía ŋu vivivi miazu “goe” siwo dzea ame ŋu ŋutɔ la ɣesiaɣi “hena dɔ nyui sia dɔ nyui wɔwɔ.” (Timoteo II, 2:21; Romatɔwo 12:2) Mawu fe Nya gblɔ le subɔla xɔasi siawo ŋu be: “Mitsɔ efe asi fe kutsetse nɛ, eye efe dɔwɔwɔwo akafui le dua me!” (Lododowo 31:31) Nenɔ alea na mia dometɔ ɖesiaɖe.
[Etenuŋɔŋlɔwo]
a Be nànya alesi nàɖe kafukafu ma afiae la, kpɔ March 15, 2002, fe Gbetakpɔxɔ, axa 26-8.
b Hadzidzi 212 lia le Midzi Kafukafuha na Yehowa, si Yehowa Ðasefowo ta, me.
Èɖo Ŋku Wo Dzia?
• Aleke fe alafa gbãtɔ me nyɔnu Kristotɔ aɖewo ɖee fia be yewoxɔ asi le Yehowa ŋkumee?
• Aleke nɔvinyɔnu geɖe siwo le míafe ɣeyiɣia me de asixɔxɔ wo ɖokui ŋu na Mawue?
• Mɔ kawo nue Yehowa kpena ɖe vidada dzilaɖekɛwo kple nɔvinyɔnu bubu siwo si srɔ̃ mele o ŋu le?
• Aleke nyɔnu ate ŋu aɖee afia be yedea bubu tanyenye fe ɖoɖoa ŋu tso dzi mee?
[Aɖaka si le axa 17]
KPƆÐEŊUWO HENA ŊUGBLEDEDE
Àdi be yeadzro nyɔnu wɔnutefe siwo ŋkɔ woyɔ le Biblia me fe kpɔɖeŋu bubuwo mea? Ne èdii la, taflatse xlẽ mawunyakpukpui siwo woyɔ le ete. Ne èle ŋugble dem le ame vovovo si woyɔ ŋu la, dze agbagba be yease gɔmeɖose siwo nàte ŋu azã bliboe le wò agbe me la me.—Romatɔwo 15:4.
◆ Sara: Mose I, 12:1, 5; 13:18a; 21:9-12; Petro I, 3:5, 6.
◆ Israel-nyɔnu dɔmenyotɔwo: Mose II, 35:5, 22, 25, 26; 36:3-7; Luka 21:1-4.
◆ Debora: Ʋɔnudrɔ̃lawo 4:1–5:31.
◆ Rut: Rut 1:4, 5, 16, 17; 2:2, 3, 11-13; 4:15.
◆ Sunem-nyɔnu la: Fiawo II, 4:8-37.
◆ Foenike-nyɔnu la: Mateo 15:22-28.
◆ Marta kple Maria: Marko 14:3-9; Luka 10:38-42; Yohanes 11:17-29; 12:1-8.
◆ Tabita: Dɔwɔwɔwo 9:36-41.
◆ Filipo vinyɔnu eneawo: Dɔwɔwɔwo 21:9.
◆ Foibe: Romatɔwo 16:1, 2.
[Nɔnɔmetata si le axa 15]
Ðe nèkafua nɔvinyɔnu srɔ̃manɔsitɔ siwo ɖoa to Mawu fe sea nutefewɔwɔtɔea?
[Nɔnɔmetata si le axa 16]
Gbe tɔxɛ kawoe woate ŋu ado ɖa hafi ɖeviawo nayi suku?


text:
SƆHƐWO BIANA BE
Ðe Metsi Dzi Ðe Nye Dzedzeme Ŋu Fũu Akpa?
Dodokpɔ: Ðe metsi dzi ɖe nye dzedzeme ŋu fũu akpa?
Nya siawo dometɔ kae ɖe ale si nèsena le ɖokuiwò me fia wu?
Nye dzedzeme medzea ŋunye gbeɖe o.
Nye dzedzeme dzea ŋunye ɣeaɖewoɣi.
Nye dzedzeme dzea ŋunye ɣesiaɣi.
-
Nu kae nye vevitɔ nàdi be yeatrɔ le yefe dzedzeme ŋu?
Kɔkɔme
Kpekpeme
Lolome
Ða
Ŋutigbalẽ
Titrime
Bubu aɖe
-
Kpe nyagbe siawo ɖo.
Nye dzedzeme medzea ŋunye o vevietɔ . . .
ne meda ɖokuinye kpɔ.
ne mekpɔ ɖokuinye le ahuhɔ̃e me.
ne metsɔ ɖokuinye sɔ kple amewo (xɔ̃nyewo, ame siwo doa boblo awu yeyewo, filmwɔla xɔŋkɔwo).
-
Kpe nyagbe siawo ɖo.
Medaa ɖokuinye kpɔ . . .
gbe sia gbe.
kwasiɖa sia kwasiɖa.
ɣeaɖewoɣi zi ɖeka le kwasiɖa me.
-
Nya siawo dometɔ kae ɖe ale si nèsena le ɖokuiwò me fia wu?
Nye dzedzeme medzea ŋunye o. (Kpɔɖeŋu: “Ɣesiaɣi si mekpɔ ahuhɔ̃e me la, ewɔna nam be melolo akpa eye wòdzia ŋɔ nam. Megbea nuɖuɖu gɔ̃ hã be maɖi ku.”—Serena.)
Nyemetsia dzi ɖe nye dzedzeme ŋu fũu akpa o. (Kpɔɖeŋu: “Nane anɔ anyi kokoko madzɔ dzi na mí le míafe dzedzeme ŋu o, gake ɖeko wòle be míalɔ̃ atsɔe nenema. Enye bometsitsi be míatsi dzi ɖe nane si ŋu míate ŋu awɔ naneke le o la ŋu.”—Natanya.)
-
Biblia gblɔ na mí be mele be ame nabu “eɖokui ŋu wu ale si dze o.” (Romatɔwo 12:3) Eya ta esɔ be míabu mía ɖokuiwo ŋu va se ɖe afi aɖe ya teti. Efe kpɔɖeŋu aɖewoe nye ale si nèklɔa nu me gbe sia gbe eye nèlea tsi hedzraa ɖokuiwò ɖo nyuie.
Gake ne wò dzedzeme nana be dzi ɖena le fowò, eye ɖewohĩ wòna gɔ̃ hã be nèva le dzi tsim ɖe wò dzedzeme ŋu fũu akpa ya ɖe? Nenye nenemae la, ke àte ŋu abia ɖokuiwò be . . .
‘Nu ka tae nyemekpɔa ŋudzedze ɖe nye dzedzeme ŋu o?’
Ate ŋu anye susu geɖewo tae. Wo dometɔ aɖewoe nye:
Nyakakadɔwɔlawo fe ŋusẽkpɔɖeamedzi. “Nyakakadɔwɔlawo ɖea nu gbogbo aɖewo fia mí sɔhɛwo si wɔnɛ be míedina be míanɔ tsralɛ ahanya kpɔ ɣesiaɣi. Eya ta ne míete ŋu le nenema tututu o la, míekpɔa ŋudzedze ɖe mía ɖokui ŋu o!”—Kellie.
Dzilawo fe ŋusẽkpɔɖeamedzi. “Mede dzesii be zi geɖe la, ne vidada aɖe tsia dzi ɖe efe dzedzeme ŋu fũu akpa la, via nyɔnuvi hã va wɔa nenema. Esia ate ŋu adzɔ le vifofo kple via ŋutsuvi hã gome.”—Rita.
Ameɖokuibubu be yemele ɖeke me o. “Ame siwo tsia dzi ɖe wofe dzedzeme ŋu fũu akpa la dina ɣesiaɣi be amewo nanɔ nu nyui fom tso yewofe dzedzeme ŋu. Ame siawo tɔgbi gbɔ nɔnɔ tia ame!”—Jeanne.
Eɖanye nu ka gbɔe wòtso o, ànya nɔ ɖokuiwò biam be . .
‘Ðe wòle be matrɔ nye dzedzemea?’
Kpɔ nya siwo hawòti aɖewo gblɔ ɖa.
“Mate ŋu atrɔ nu siwo medzɔa dzi na wò le ɖokuiwò ŋu la ɣesiaɣi o, eya ta lɔ̃ ɖe nu siwo medzea ŋuwò le wò dzedzeme ŋu la dzi. Ne èwɔe nenema la, manɔ bɔbɔe be ame bubuwo nade dzesi wo o.”—Rori.
“Wɔ nu siwo nàte ŋui be nànɔ lãmesẽ me. Ne èle lãmesẽ me la, wò dzedzeme anɔ abe ale si wòle be wòanɔ. Ne ame aɖe mate ŋu akpɔ ŋudzedze ɖe ŋuwò le wò nɔnɔme nyuiwo ta o (ke boŋ ɖe wò dzedzeme ta la), ekema menye xɔlɔ̃ nyui o.”—Olivia.
Nya vevitɔ: Wɔ nu si nàte ŋui be nànya kpɔ. Gake mègatsi dzi ɖe susɔeawo ŋu o. Afɔku le dzitsitsi fũu akpa ɖe ame fe dzedzeme ŋu me. (Xlẽ “ Julia Ƒe Ŋutinya.”)
Ne èkpɔa ŋudzedze ɖe wò dzedzeme ŋu la, ana nàda sɔ le ale si nèbua ɖokuiwòe me, abe ale si ɖetugbui aɖe si woyɔna be Erin gblɔe ene. “Enye nyatefe be vɔvɔ̃ nɔa menye, gake meva de dzesii be ne mele nu siwo mesɔ o ŋu bum koe nu sia dzɔna ɖe dzinye. Fifia ɖeko medea kame edziedzi eye meɖua nu nyuie. Nu susɔeawo ŋutɔ va le wo ɖokui si.”
Ðɔɖɔɖo nyuitɔ kekeake si nàte ŋu awɔ!
Ne èda sɔ le ale si nèbua wò dzedzemee gome la, wò dzi adze me ŋutɔ (eye wò dzedzeme gɔ̃ hã adze ŋuwò). Biblia ate ŋu akpe ɖe ŋuwò. Ede dzi fo na wò be nàtu nɔnɔme siawo ɖo:
Ŋudzedzekpɔkpɔ ɖe nu ŋu. “Nukpɔkpɔ kple ŋku nyo wu nudzodzro fe tsa glalã tsatsa. Esia hã tofloko kple dagbadagba ɖe ya me wònye.”—Nyagblɔla 6:9.
Da sɔ le modzakaɖeɖe gome. ‘Ŋutilãmekamedede nyo na nu vi aɖe ko.’—1 Timoteo 4:8.
Ememe fe nyonyo. “Menye ale si amegbetɔ kpɔa nui o; elabena amegbetɔ kpɔa ŋkunu, ke Yehowa kpɔa keke dzi me ke.”—1 Samuel 16:7, 8.
“Míafe moɖoɖo ɖea ale si míesena le mía ɖokui ŋu la fiana. Ne ame aɖe kpɔa dzidzɔ ɖe eɖokui ŋu la, ame bubuwo kpɔnɛ dzea sii, eye esia tea wo ɖe amea ŋu.”—Sarah.
“Wò nyonyo ate ŋu ahe amewo fe susu kaba ya. Gake ame si nènye le ememe kple wò nɔnɔme nyuiwo dzie amewo aɖo ŋkui wu.”—Phylicia.


text:
SƆHƐWO BIANA BE
Viɖe Kae Makpɔ Tso Biblia Xexlẽ Me?—Akpa 1: Ale Si Nàxlẽ Wò Bibliae
“Mete kpɔ be maxlẽ Biblia, gake dzi va ɖe le fonye le ale si gbegbe emenyawo sɔ gbɔe ta!”—Briana, exɔ fe 15.
Ðe nèsena le ɖokuiwò me nenema? Nyati sia ate ŋu akpe ɖe ŋuwò!
Nu ka tae wòle be nàxlẽ Biblia?
Ðe wòwɔna na wò be Biblia xexlẽ mado dzidzɔ na ye oa? Ne nenemae la, ekema gɔmesese le eŋu. Anɔ eme be èkpɔa Biblia be enye agbalẽ si me axa akpe nanewo le, nuŋɔŋlɔ siwo le eme la le suesuesue, nɔnɔmetata aɖeke hã mele eme o, eye ewɔna na wò be television kple filmwo kpɔkpɔ avivi ye nu wu!
Gake bu eŋu kpɔ ko: Tsɔe be èva ke ɖe aɖaka gã xoxo aɖe si me kesinɔnu xɔasiwo le la ŋu, ɖe màdi be yeanya nu siwo le eme oa?
Biblia le abe aɖaka ma si me kesinɔnuwo le la ene. Nya siwo me nunya le siwo míate ŋu atsɔ asɔ kple kesinɔnu xɔasiwo la sɔ gbɔ ɖe eme, eye woate ŋu akpe ɖe ŋuwò be
Nàtso nya me nyuie
Ƒomedodo nyui nanɔ wò kple dziwòlawo dome
Nàdze xɔlɔ̃ vavãwo
Nànya nu si nàwɔ ne agbemenyawo na nu te ŋuwò
Nu ka gbɔe wòtso be agbalẽ xoxo ma tea ŋu ɖea vi nenema gbegbe egbea? Nu si gbɔ esia tsoe nye be, “Ŋɔŋlɔ blibo la tso Mawu fe gbɔgbɔ me.” (2 Timoteo 3:16) Nu si esia fiae nye be, aɖaŋuɖoɖo siwo le Biblia me la tso Ame si nye nunyala gãtɔ kekeake la gbɔ.
Aleke wòle be maxlẽ Bibliae?
Mɔ ɖekae nye be nàxlẽe tso efe gɔmedzedze va se ɖe efe nuwuwu. Esia akpe ɖe ŋuwò nàkpɔ nu si ŋu Biblia bliboa ku ɖo. Mɔ vovovowo li siwo dzi nàte ŋu ato axlẽ Biblia. Wo dometɔ eve aɖewoe nye esiawo:
Àte ŋu axlẽ Biblia gbalẽ 66-awo le ɖoɖo si nu wodze le le Biblia me la nu, tso Mose Ƒe Agbalẽ Gbãtɔ dzi va se ɖe Nyaɖeɖefia.
Àte ŋu axlẽ Biblia le ɖoɖo si nu nudzɔdzɔ siwo ŋu wofo nu tsoe le eme la dzɔ le la nu.
Kpekpeɖeŋu: Le Xexe Yeye Gɔmeɖeɖe Biblia fe Megbenyawo A7 lia la, àkpɔ be woɖo nudzɔdzɔ ɖedzesi siwo yi edzi le Yesu fe anyigbadzinɔɣi la ɖe ɖoɖo si nu wodzɔ le la nu.
Mɔ evelia si nu nàte ŋu axlẽ Biblia le ye nye be nàxlẽ nu tso ŋutinya aɖe si wɔ ɖeka kple nɔnɔme sesẽ aɖe si me tom nèle la ŋu. Le kpɔɖeŋu me:
Ðe nàdi be yeadze xɔlɔ̃ vavãwoa? Ekema xlẽ nu tso Yonatan kple David fe ŋutinyaa ŋu. (1 Samuel, ta 18-20) Eyome nàdzro dɔwɔgbalẽvi si fe tanyae nye “Ale Si Nàwɔ Adze Xɔ̃ Nyuiwo” la me be nàkpɔ nufiame vevi siwo le ŋutinya ma me.
Ðe nàdi be yeanɔ tetekpɔwo dzi ɖum nyuie wua? Ekema xlẽ ŋutinya si ku ɖe ale si Yosef ɖu tetekpɔ dzii la ŋu. (1 Mose, ta 39) Eyome dzro dɔwɔgbalẽvi si fe tanyae nye “Ale Si Nàɖu Tetekpɔ Dzi . . . Yosef—Akpa 1” kple “Woda Alakpa Ðe Esi! Yosef—Akpa 2” la me, ale be nàkpɔ nufiame vevi siwo le ŋutinya ma me.
Ðe nàdi be yeanya ale si gbedodoɖa ate ŋu akpe ɖe ŋuwòea? Ekema xlẽ nu tso Nehemiya fe ŋutinyaa ŋu. (Nehemiya, ta 2) Eyome dzro dɔwɔgbalẽvi si fe tanyae nye “Mawu Ðo Efe Gbedodoɖa Ŋu” la me, ale be nàkpɔ nufiame vevi siwo le ŋutinya ma me.
Kpekpeɖeŋu: Ne èle Biblia xlẽm la, kpɔ egbɔ be èle afi si ɖoɖoezizi le ale be wò susu nate ŋu anɔ nu si xlẽm nèle ŋu.
Mɔ etɔ̃lia si nu nàte nu axlẽ Biblia lee nye be nàtia ŋutinya alo psalmo aɖe axlẽ, eyome nàde ŋugble le ale si wòate ŋu aɖe vi na wòe ŋu. Ne èxlẽe vɔ la, bia nyawo abe esiawo ene ɖokuiwò:
Nu ka tae Yehowa na woŋlɔ nya sia ɖe Biblia me?
Nu kae esia fiam tso Ame si Yehowa nye alo ale si wòwɔa nui ŋu?
Aleke màte ŋu awɔ nya sia dzi le nye agbe me?
Kpekpeɖeŋu: Ðo taɖodzinu aɖe na ɖokuiwò! Ŋlɔ ɣletiŋkeke si dzi nàdi be yeadze yefe Biblia xexlẽ fe ɖoɖoa gɔme la ɖi.


text:
Le Photo Le Brazil Mixx Mp3 Song Download, Le Photo Le Brazil Mixx Full Song Download, Le Photo Le Brazil Mixx KKP 320 kbps Mp3 Download, Le Photo Le Brazil Mixx Full Mp3 Pagalworld, Le Photo Le Brazil Mixx Mp3 Download, Le Photo Le Brazil Mixx By KKP
Le Photo Le Brazil Mixx Mp3 Song Download, Le Photo Le Brazil Mixx Song Download, Le Photo Le Brazil Mixx Mp3, Le Photo Le Brazil Mixx 320 Kbps, Le Photo Le Brazil Mixx Mp3 Mr-jatt, Le Photo Le Brazil Mixx Pagalworld song download mp3, Le Photo Le Brazil Mixx Download, Le Photo Le Brazil Mixx ringtone, Le Photo Le Brazil Mixx lyrics, Le Photo Le Brazil Mixx dj remix, Le Photo Le Brazil Mixx mp3tau, Le Photo Le Brazil Mixx mrjatt, 320 kbps download, Le Photo Le Brazil Mixx free download, Le Photo Le Brazil Mixx Mp3 Song Download


text:
Yehowa Fia Dzidodo Kple Kutrikuku Mí
Agbemeŋutinya
Yehowa Fia Dzidodo Kple Kutrikuku Mí
ABE ALESI ARISTOTELIS APOSTOLIDIS GBLƆE ENE
Pyatigorsk nye Russia-du xɔŋkɔ aɖe le efe kpetometsi kple yame fe nɔnɔme nyuia ta, si le Caucasus-towo gɔme togbɛwo fe dziehe gome. Afisiae sitsofedila siwo tso Greece la dzim ɖo le fe 1929 me. Le fe ewo megbe la, le Stalintɔwo fe anyrawɔwɔ, ŋɔdzidoname, kple amefomevi aɖewo tsɔtsrɔ̃ megbe la, míegava zu sitsofedilawo ake, elabena eva hiã be míaʋu ayi Greece.
ESI míeʋu yi Piraiévs, Greece, megbe la, gɔmesese bubu kura va nɔ nya “sitsofedilawo” ŋu na mí. Míese le mía ɖokui me be míenye amedzrowo kura. Togbɔ be Socrates kple Aristotle, siwo nye Hela xexemenunyala xɔŋkɔwo fe ŋkɔwoe nɔ mía si hã la, fã hafi woyɔa ŋkɔ siawo na mí. Amesiame yɔa mí be Russia-viwo.
Le Xexemeʋa II fe dzɔdzɔ megbe kpuie la, danye si gbɔ nyemelɔ̃a nu le o la ku. Ewɔa akpa vevi aɖe le míafe fomea me, eye efe kua gblẽ nu le mía ŋu ale gbegbe. Esi wòzu dɔnɔ ɣeyiɣi aɖe hafi va ku ta la, efia afemedɔ geɖe wɔwɔm. Hehe sia va ɖe vi geɖe nam le agbe me emegbe.
Aʋawɔwɔ Kple Ðokuisinɔnɔ Xɔxɔ
Aʋa si nɔ edzi yim, Nazitɔwo fe ŋusẽkpɔkpɔ la, kple Dukɔ Wɔɖekawo fe Asrafowo fe bɔmbwo dada madzudzɔmadzudzɔe na ŋkeke ɖesiaɖe dze abe mamlɛtɔ ene. Hiãkame, dɔwuame, kple ku bɔ ŋutɔ. Tso esime mexɔ fe 11 ko la, eva hiã be mawɔ dɔ sesĩe akpe ɖe fofonye ŋu wòatsɔ akpɔ mí ame etɔ̃a dzii. Helagbe si nyemese tututu o, kpakpleaʋaa kple nusiwo va dzɔ emegbe la gblẽ nu le nye sukudede ŋu.
Greece va xɔ ɖokuisinɔnɔ tso Germanytɔwo si le October 1944 me. Le esia megbe kpuie la, medo go Yehowa Ðasefowo. Le dziɖeleamefo kple nɔnɔme wɔnublanui si nɔ anyi ɣemaɣi ta la, etsɔme dodzidzɔname le Mawu fe Fiaɖufea te fe mɔkpɔkpɔ si le Biblia me la dzɔ dzi nam ŋutɔ. (Psalmo 37:29) Agbe mavɔ si míanɔ le ŋutifafa me le anyigba dzi afisia fe ŋugbe si Mawu do la nye atike vavã na nye abiwo. (Yesaya 9:6) Le fe 1946 me la, mía kple fofonye míexɔ nyɔnyrɔ tsɔ wɔ adzɔgbe si míeɖe na Yehowa la fe kpɔɖeŋui.
Le fe si kplɔe ɖo me la, dzi dzɔm esime wode dɔ gbãtɔ asi nam be manye gbefãɖenuwo dzikpɔla (si wova yɔ emegbe be magazine dzikpɔla) le hame evelia si woɖo le Piraiévs me. Míafe anyigbamama keke tso Piraiévs yi Eleusis, si fe didime anye kilometa 50. Ɣemaɣi la, Kristotɔ siwo wotsɔ gbɔgbɔ si ami na geɖe nɔ hamea me. Mɔnukpɔkpɔ su asinye mewɔ dɔ kpli wo hesrɔ̃ nu tso wo gbɔ. Mekpɔ dzidzɔ le hadede kpli wo me elabena nutefekpɔkpɔ geɖe le wo si wogblɔna ku ɖe kutrikuku si wòbia hafi woate ŋu awɔ gbefãɖeɖedɔa ŋu. Eɖe dzesi le wofe agbenɔnɔ me kɔte be Yehowa subɔsubɔ nutefewɔwɔtɔe bia dzigbɔɖi kple kutrikuku geɖe. (Dɔwɔwɔwo 14:22) Aleke dzi dzɔam enye si be Yehowa Ðasefowo fe hame 50 kple edzivɔwoe le nuto sia me egbea!
Kuxi aɖe si Nyemenɔ Mɔ Kpɔm Na O
Le ɣeyiɣi aɖe megbe la, meva dze si ɖetugbi Kristotɔ dzetugbe veviedonula aɖe si ŋkɔe nye Eleni le du si nye Patras me. Míedo ŋugbe na mía nɔewo le fe 1952 fe nuwuwu me lɔfo. Gake le ɣleti ʋɛ aɖewo megbe la, Eleni dze dɔ vevie. Ðɔktawo kpɔe be nu te ahɔhɔ̃ me nɛ, eye enu sẽ ŋutɔ. Ele be woawɔ dɔ nɛ enumake. Le agbagbadzedze geɖe megbe la, míete ŋu ke ɖe ɖɔkta aɖe ŋu le Athens, amesi—togbɔ be mɔ̃wo menɔ anyi ɣemaɣi o hã—lɔ̃ be yeawɔ ɖe míafe subɔsubɔdzixɔsewo dzi ahawɔ dɔa ʋumadomado nɛ. (Mose III, 17:10-14; Dɔwɔwɔwo 15:28, 29) Le dɔa wɔwɔ nɛ megbe la, mɔkpɔkpɔ nɔ ɖɔktaawo si be nye ŋugbetɔa ate ŋu ahaya, gake wonya hã be dɔa agate ŋu aho ake.
Nuka wɔgee mala le nɔnɔme sia me? Le alesi nɔnɔmeawo va trɔe ta la, ɖe mate fli ɖe ŋugbedodoa me ko avoa? Ao! Esi wònye ŋugbee medo ta la, medi be nye ẽ nanye ẽ. (Mateo 5:37) Nyemebui be matrɔ tame ɣeaɖekeɣi kpɔ o. Eleni nɔvinyɔnu tsitsitɔ kpɔ edzi eye efe lãme va ka ɖe eme vie, ale be míeɖe srɔ̃ le December 1954 me.
Le fe etɔ̃ megbe la, Eleni fe dɔa gaho ake, eye wòle be ɖɔkta ma ke nagawɔ dɔ nɛ. Le ɣeyiɣi sia me la, ewɔ dɔ le susua ŋu wòde to ŋutɔ be wòaɖe nutetea ɖa keŋkeŋ. Esia wɔe be srɔ̃nyea tu afã kple afã, eye wògblẽ nu le efe nufofo ŋu vevie. Kuxi sesẽ yeyewo kurae dze ŋgɔ mí ame evea siaa fifia. Dɔ bɔbɔetɔ kekeake gɔ̃ hã wɔwɔ va zu agba gã aɖe nasrɔ̃nye lɔlɔ̃a. Efe lãme si nɔ gbegblẽm ɖe edzi la na wòva hiã be míawɔ tɔtrɔ gãwo le míafe gbesiagbegbenɔnɔ me. Gawu la, ebia dzidodo kple kutrikuku geɖe ŋutɔ.
Ɣeyiɣi sia mee hehe si mexɔ tso danye gbɔ la va ɖe vi ŋutɔ le. Ŋdi ɖesiaɖe la, metrɔa asi le nuɖanuwo ŋu dana ɖi, eye Eleni ɖaa wo. Zi geɖe la, míekpea amedzrowo, siwo dometɔ aɖewo nyea ɣeyiɣiawo katã fe subɔlawo, míafe Biblia-nusrɔ̃viwo, kple hati Kristotɔ siwo hiã tu le hamea me. Wo katã lɔ̃na ɖe edzi be nuɖuɖu siawo vivina ŋutɔ! Mía kple Eleni míewɔa afemedɔ bubuwo hã ɖekae, ale be míafe afeme nɔa kɔkɔe henɔa dzadzɛ. Aleae nɔnɔme sesẽ sia nɔ le fe 30 siwo kplɔe ɖo me.
Dzo Nɔ Eme Togbɔ be Efe Lãme Gblẽ Hã
Enye nusi wɔ dɔ ɖe mía kple ame bubuwo dzi be míakpɔ be naneke mete ŋu ɖe srɔ̃nye fe lɔlɔ̃ na Yehowa kple dzo si le me ɖe efe subɔsubɔdɔa ŋu dzi kpɔtɔ o. Le ɣeyiɣi aɖe megbe la, Eleni dzea agbagba gblɔa nya ʋɛ aɖewo. Edina be yeatsɔ Biblia me nyanyuia na amewo le ablɔ dzi. Ne meyina dɔme la, mekplɔnɛ ɖe ŋuti eye medaa ʋua ɖe afɔtofe aɖe si ame geɖe tona. Eʋua ʋua fe fesre eye wòyɔa amesiwo va le yiyim la be woava xɔ Gbetakpɔxɔ kple Nyɔ! fe tatawo. Ɣeaɖeɣi la, ena tata 80 le gafofo eve me. Zi geɖe la, enaa magazine xoxo siwo tsi hamea me la katã. Eleni kpɔ gome le gbefãɖeɖe fe mɔnu bubuwo hã me.
Le fe siwo katã me srɔ̃nye fe lãme gblẽ la, enɔa ŋunye ɣesiaɣi le kpekpeawo me. Esime wòhiã be míazɔ mɔ ayi duta le Yehowa Ðasefowo yometiti le Greece ta gɔ̃ hã me la, nutome gã alo nutome sue takpekpe aɖeke meto eŋu o. Togbɔ be ŋusẽ menɔ eŋu o hã la, ede takpekpewo le Austria, Germany, Cyprus, kple dukɔ bubuwo me dzidzɔtɔe. Togbɔ be Yehowa fe subɔsubɔdɔa me gbanɔamedziwo dzi ɖe edzi eye wòwɔnɛ be nuwo trɔna na Eleni ɣeaɖewoɣi hã la, meto nyatofoe alo bia beléle tɔxɛ gbeɖe o.
Le gonyeme la, dzidodo kple kutrikuku ɣeyiɣi didi nye nusi mesrɔ̃ tso nɔnɔme sia me. Mekpɔe zi geɖe be Yehowa nɔ asi dem eme nam. Nɔviŋutsuwo kple nɔvinyɔnuwo tsɔ nu geɖe sa vɔe ale be wokpe ɖe mía ŋu le mɔ sia mɔ si woate ŋui nu, eye ɖɔktawo hã kpe ɖe mía ŋu dɔmenyotɔe. Le fe sesẽ mawo katã me la, ŋutilãme nuhiahiã veviwo mebɔ mí o, togbɔ be míafe nɔnɔme sesẽa wɔe be nyemate ŋu awɔ ɣeyiɣiawo katã fe ŋutilãmedɔ o hã. Míetsɔ Yehowa fe nuwo kple esubɔsubɔ ɖo ŋgɔ na nuwo katã.—Mateo 6:33.
Ame geɖe bia be nukae lé mí ɖe te le ɣeyiɣi sesẽ mawo me hã. Esi metrɔ kpɔ megbe fifia la, mede dzesii be ɖokuisi Biblia nusɔsrɔ̃, gbedodoɖa na Mawu tso dzime, Kristotɔwo fe kpekpewo dede edziedzi, kple gomekpɔkpɔ le gbefãɖeɖedɔa me dzonɔamemetɔe ye Psalmo 37:3-5 dzi ɣesiaɣi be: “Ðo ŋu ɖe Yehowa ŋu, eye nawɔ nyui! . . . Yehowa fe nu nenyo ŋuwò . . . Tsɔ wò mɔwo gblẽ ɖe Yehowa dzi, eye naɖo ŋu ɖe eŋu, ekema awɔe ade goe.” Mawunyakpukpui bubu si le vevie na mí enye Psalmo 55:23, si gblɔ be: “Tsɔ wò nyawo dro ɖe Yehowa dzi, eyae akpɔ tawò.” Menye ɖeko míetsɔ míafe nyawo dro ɖe Yehowa dzi ko o, ke boŋ míegblẽe ɖe esi me abe alesi vi si ka ɖe fofoa dzi wɔna ene.—Yakobo 1:6.na míete ŋu do dzi heku kutri nenema. Míeɖoa ŋku dzidefonamenya siwo le
Esi srɔ̃nye nɔ gbefã ɖem le míafe afea ŋgɔ le April 12, 1987 dzi la, ʋɔtru kpekpe aɖe si wotsɔ gakpo wɔe nyẽ tso emegbe sesĩe va foe xlã ɖe anyi ɖe afɔtofea, eye wòxɔ abi vevie. Esia na wòyi ɖime fe etɔ̃ sɔŋ. Eku le fe 1990 fe gɔmedzedze.
Yehowa Subɔsubɔ Kple Nye Ŋutete Ðesiaɖe
Le fe 1960 me la, woɖom hame fe zimenɔlae le Nikaia, Piraiévs. Tso ɣemaɣi la, mɔnukpɔkpɔ su asinye be mesubɔ le hame bubu geɖewo me le Piraiévs. Togbɔ be nyemedzi vi o hã la, dzi dzɔam be mekpe ɖe gbɔgbɔmevi geɖewo ŋu woli ke le nyatefea me. Wo dometɔ aɖewo zu hamemegãwo, subɔsubɔdɔwɔlawo, subɔla mɔɖelawo, kple Betel-fomea me tɔwo fifia.
Le demokrasi gbugbɔgaɖoanyi le Greece le fe 1975 me megbe la, Yehowa Ðasefowo te ŋu wɔa wofe takpekpewo faa, eye mehiã be woaganɔ bebem ɖe atiwo me azɔ o. Nutefekpɔkpɔ si su mía dometɔ aɖewo si le ɖoɖo wɔwɔ ɖe takpekpewo ŋu le duta la va ɖe vi ŋutɔ. Eyata enye dzidzɔ nam be mɔnukpɔkpɔ su asinye menɔ takpekpekɔmiti vovovowo me fe geɖe.
Emegbe, le fe 1979 me la, wowɔ ɖoɖo be woatu Takpexɔ gbãtɔ le Greece, afisi te ɖe Athens ŋu. Wode dɔ asi nam be makpe asi ɖe xɔtudɔ gã sia ŋuti ɖoɖowɔwɔwo ŋu. Dɔ sia hã bia dzidodo kple kutrikuku geɖe. Dɔwɔwɔ kple nɔviŋutsu kple nɔvinyɔnu alafa geɖe siwo tsɔ wo ɖokui na faa hena fe etɔ̃ sɔŋ la na lɔlɔ̃ kple ɖekawɔwɔ sẽŋu aɖe ɖo mía dome. Xɔtudɔ sia me nudzɔdzɔ dodzidzɔnamewo tsi dzime nam ɖikaa.
Gamenɔlawo fe Gbɔgbɔmenuhiahiãwo Gbɔ Kpɔkpɔ
Le fe ʋɛ aɖewo megbe la, mɔnukpɔkpɔ fe ʋɔtru yeye aɖe ʋu nam. Gaxɔ gãtɔ kekeake siwo le Greece la dometɔ ɖeka gogo nye hamea fe anyigbamama, le Korydallos. Tso April 1991 me la, wotiam be manye Yehowa Ðasefowo fe subɔla si anɔ gaxɔ sia me nɔlawo srãm kpɔ kwasiɖa ɖesiaɖe. Woɖea mɔ nam mewɔa Biblia-nusɔsrɔ̃ kple Kristotɔwo fe kpekpewo kple gamenɔla siwo tsɔ ɖe le eme. Wo dometɔ geɖe wɔ tɔtrɔ gãwo, si ɖe Mawu fe Nya fe ŋusẽ gã la fia. (Hebritɔwo 4:12) Esia wɔ dɔ ɖe gaxɔdzikpɔlawo kple gamenɔla bubuwo siaa dzi. Woɖe asi le gamenɔla siwo mesrɔ̃ Biblia kplii la dometɔ aɖewo ŋu eye wonye nyanyui gbefãɖelawo fifia.
Le ɣeyiɣi aɖe me la, mesrɔ̃ nu kple atikevɔ̃ɖi dzrala sẽto etɔ̃. Esi wowɔ gbɔgbɔmeŋgɔyiyi la, woflɔ ge, vu ɖa nyuie, eye wodo dziwui heblaa kɔla ɖe edzi hafi va nua srɔ̃fe le August me—si nye ɣleti xɔdzowo dometɔ ɖeka le Greece! Gaxɔa dzikpɔlagã, gamenɔlawo dzikpɔlagã, kple dɔwɔla aɖewo do tso wofe ɔfisiwo va kpɔ nudzɔdzɔ sia. Ewɔ nuku na wo ale gbegbe!
Nutefekpɔkpɔ dedzifoname bubu aɖe dzɔ le gaxɔa fe akpa si nyɔnuwo le me. Wodze Biblia-nusɔsrɔ̃ gɔme kple nyɔnu aɖe si wode mɔ hena efe agbenɔfewo katã ɖe amewuwu ta. Wonyae le efe aglãdzenuwɔnawo ta. Gake etefe medidi o Biblia fe nyatefe si srɔ̃m wòle na wòwɔ tɔtrɔ ɖedzesiwo ale be ame geɖe gblɔ be ele abe dzata si le tɔtrɔm Yesaya 11:6, 7) Etefe medidi o gaxɔa dzikpɔlagã dea bubu eŋu hekana ɖe edzi. Enye dzidzɔ nam be ewɔ gbɔgbɔmeŋgɔyiyi nyuiwo heɖe adzɔgbe na Yehowa.zu alẽvi ene! (
Kpekpeɖeŋunana Dɔnɔwo Kple Ame Tsitsiwo
Srɔ̃nye fe kametete kple dɔléle fe geɖe la tefekpɔkpɔ na metsia dzi ɖe dɔnɔwo kple ame tsitsi siwo le mía dome la fe hiahiãwo ŋu ŋutɔ. Ɣesiaɣi si nyatiwo adze le míafe agbalẽwo me ade dzi fo be míakpe ɖe amesiawo ŋu lɔlɔ̃tɔe la, ewɔwɔ dzroam vevie. Mefoa nyati sia nu fu dzrana ɖo. Le fe aɖewo megbe la, esiwo nu mefo fu la sɔ gbɔ wu axa alafa ɖeka—tso nyati si nye “Ðetsɔtsɔ le Ame Tsitsiwo Kple Amesiwo le Fu Kpem Me,” si le July 15, 1962, fe Eŋlisigbe me Gbetakpɔxɔ fe tata dzi. Nyati siawo dometɔ geɖe fia be viɖe le eme be hame ɖesiaɖe nawɔ ɖoɖo ɖe kpekpeɖeŋunana dɔnɔwo kple ame tsitsiwo ŋu.—Yohanes I, 3:17, 18.
Hamemegãwo ɖo nɔviŋutsu kple nɔvinyɔnu siwo tsɔ wo ɖokui na be yewoakpɔ dɔnɔwo kple ame tsitsi siwo le míafe hamea me la fe nuhiahiãwo gbɔ la fe fufofo aɖe. Míema amesiwo tsɔ wo ɖokui na la ɖe fufofowo me—amesiwo ate ŋu ana kpekpeɖeŋu le ŋkeke me, bubu siwo ate ŋu ana kpekpeɖeŋu le zã me, amesiwo ate ŋu atsɔ ʋu anɔ wo tsɔmee, kple amesiwo li ate ŋu ana kpekpeɖeŋu le gafofo 24 bliboa me. Ƒufofo mamlɛa sia me tɔwo le klalo ɣesiaɣi.
Agbagbadzedze sia me tsonuwo de dzi fo ale gbegbe. Le kpɔɖeŋu me, esi woyi nɔvinyɔnu dɔnɔ aɖe si ɖeka le afeme srã ge akpɔ la, wokpɔe be etsi anyigba heyi ɖime. Míegblɔe na nɔvinyɔnu aɖe si fe afe te ɖe eŋu eye ʋu le esi. Ekɔ nɔvinyɔnu dɔnɔa yi ɖe kɔdzi si te ɖe wo ŋu le ɣeyiɣi kpui aɖe me—le aɖabafofo ewo pɛ ko me! Ðɔktawo gblɔ be esiae na wòtsi agbe.
Dɔnɔawo kple ame tsitsiawo fe ŋudzedzekpɔkpɔ ɖeɖefia ɖe fufofo sia me tɔwo ŋu dea dzi fo ale gbegbe. Anyinɔnɔ kple nɔviŋutsu kple nɔvinyɔnu siawo le Mawu fe nuɖoanyi yeyea me le nɔnɔme vovovowo me fe mɔkpɔkpɔ fe amesinɔnɔ doa dzidzɔ na ame ŋutɔ. Eye enyanya be kpekpeɖeŋu si wonaa yewo le yewofe fukpekpewo me ye kpena ɖe yewo ŋu yewodoa dzi hã nye tefeɖoɖo bubu.
Kutrikuku He Tefeɖoɖowo Vɛ
Fifia menye hamemegã le Piraiévs hameawo dometɔ ɖeka me. Togbɔ be metsi le fe me eye lãmesẽkuxiwo le ŋunye hã la, dzi dzɔam be mekpɔtɔ kpɔa gome le hamea fe dɔwɔnawo me.
Le feawo me la, nɔnɔme sesẽwo, kuxi sesẽwo, kple nuɖiɖeamewo bia dzidodo kple kutrikuku geɖe ŋutɔ. Ke hã, Yehowa naa ŋusẽ si hiã lam be matsɔ aɖu kuxi siawo dzii. Mekpɔ hakpala la fe nyawo fe nyatefenyenye zi geɖe be: “Ne mele gbɔgblɔm be, nye afɔ le ʋaʋãm la, Yehowa, wò amenuveve léam ɖe asi. Mele ŋugble geɖe dem le nye dzi me, ke wò akɔfaname doa dzidzɔ na nye luʋɔ.”—Psalmo 94:18, 19.
[Nɔnɔmetata si le axa 25]
Mía kple srɔ̃nye, Eleni, le dɔ wɔwɔ nɛ zi evelia megbe, le fe 1957 me
[Nɔnɔmetata si le axa 26]
Le takpekpe si míewɔ le Nuremberg, Germany, le fe 1969 me
[Nɔnɔmetata si le axa 28]
Nɔviŋutsuwo kple nɔvinyɔnuwo fe fufofo si kpena ɖe dɔnɔwo kple ame tsitsiwo ŋu


text:
SƆHƐWO BIANA BE
Ðe Mesu Te Na Srɔ̃ɖeɖea?
Hafi nàɖo nya sia ŋu la, ele be nànya ɖokuiwò nyuie. Le kpɔɖeŋu me, bu nya siawo ŋu kpɔ:
Ƒomedodowo
Ðe nèdoa dziku ɖe wo ŋu kabakaba, ɖewohĩ zãa nya tɔamewo alo ɖea alɔme le wo ŋu ne èle nu me ɖem na woa? Aleke wobuna tso ŋuwò le go sia me? Ale si nèwɔa nu ɖe fowòmetɔwo ŋui la ɖe ale si nàwɔ nu ɖe srɔ̃wò ŋui fia.—Efesotɔwo 4:31.
Agbenɔnɔ
Ðe nèsea nu gɔmea alo nètea tɔ ɖe edzi ɣesiaɣi be nu si yedi la koe woawɔa? Ðe nèléa ɖokuiwò kpoo ne nya sesẽ aɖe do mo ɖa? Ègbɔa dzi ɖia? Ne ètua Mawu fe gbɔgbɔa fe kutsetse ɖo fiafia la, akpe ɖe ŋuwò nàva zu srɔ̃tɔ nyui le etsɔme.—Galatiatɔwo 5:22, 23.
Ganyawo
Ðe nènyia fe zi geɖea? Ðe nètea ŋu nɔa dɔ gbɔ wɔna? Ne mètea ŋu wɔnɛ o la, ke nu ka tae? Ale si dɔa le tae? Dɔa tɔ gbɔe wòtsoa? Alo wò ŋutɔ wò nɔnɔme aɖe si ŋu wòle be nàtrɔ asi le la gbɔe wòtsoa? Ne wò ŋutɔ wò ɖeka koe li evɔ mete ŋu le ta kpɔm na wò ganyawo o la, aleke nàwɔ akpɔ ta na fome blibo tɔ?—1 Timoteo 5:8.
Mawusubɔsubɔ
Ðe nètsona le ɖokuiwò si xlẽa Mawu fe Nya la, kpɔa gome le gbefãɖeɖedɔa kple Kristotɔwo fe kpekpewo mea? Ame si nàva ɖe la dze na ame si bi le mawusubɔsubɔ me ɖeɖe.—Nyagblɔla 4:9, 10.
Zi ale si nèle ɖokuiwò nyam nyuie la, zi nenamae wòanɔ bɔbɔe na wò wu be nàke ɖe ame si akpɔ ŋudzedze ɖe wò nɔnɔme nyuiwo ŋu wu be wòanɔ nya hem ɖe ŋuwò la ŋu.


text:
Biabia
Agbe avɔ su asiwòa?
Ŋuɖoɖo
Biblia gblɔ mɔ si me kɔ nyuie si dzi woato akpɔ agbe mavɔ. Gbã la, ele be míade dzesii be míewɔ nu vɔ̃ ɖe Mawu ŋu: "Elabena amewo katã wɔ nu vɔ̃, eye Mawu fe ŋutikɔkɔe la megale wo ŋu o" (Romatɔwo 3:23). Mí katã míewɔ nu siwo medzea Mawu ŋu o, si wɔe be míedze na tohehe. Esi míafe nu vɔ̃wo katã ku ɖe Mawu mavɔ aɖe ŋu mlɔeba ta la, tohehe mavɔ koe sɔ gbɔ. "Nuvɔ̃ fe fetu enye ku, ke Mawu fe nunana lae nye agbe mavɔ to Yesu Kristo míafe Afetɔ dzi" (Romatɔwo 6:23).
Ke hã, Yesu Kristo, nuvɔ̃manɔsitɔ (Petro I, 2:22), Mawu fe Vi mavɔ la va zu amegbetɔ (Yohanes 1:1,14) eye wòku be yeaxe míafe tohehea. "Mawu ɖe efe lɔlɔ̃ fia mí le esia me: esime míegakpɔtɔ nye nuvɔ̃wɔlawo la, Kristo ku ɖe mía ta" (Romatɔwo 5:8). Yesu Kristo ku le atitsoga la dzi (Yohanes 19:31-42), exɔ tohehe si dze na mí (Korintotɔwo II.5:21). Ŋkeke etɔ̃ megbe la, Efɔ tso ame kukuwo dome (Korintotɔwo I, 15:1-4), si ɖo kpe edzi be yeɖu nuvɔ̃ kple ku dzi. "Le efe nublanuikpɔkpɔ gã la me la, ena míedzi yeyee hena mɔkpɔkpɔ gbagbe to Yesu Kristo fe tsitretsitsi tso ame kukuwo dome me" (Petro I. 1:3).
To xɔse me la, ele be míatrɔ míafe susu le Kristo ŋu - amesi wònye, nusi wòwɔ, kple nusitae - hena ɖeɖekpɔkpɔ (Dɔwɔwɔwo 3:19). Ne míetsɔ míafe xɔse ɖo Eyama dzi, míeɖo ŋu ɖe efe ku le atitsoga ŋu be wòaxe míafe nu vɔ̃wo ta la, woatsɔ míafe nu vɔ̃wo ake mí eye míaxɔ agbe mavɔ fe ŋugbedodo le dzifo. "Elabena Mawu lɔ̃ xexeame ale gbegbe be wòtsɔ Via ɖeka kolia la na ale be ame sia ame si xɔ edzi se la nagatsrɔ̃ o, ke boŋ wòakpɔ agbe mavɔ" (Yohanes 3:16). "Ne èʋu eme kple nu be, ‘Yesu nye Afetɔ,’ eye nèxɔe se le wò dzi me be Mawu fɔe ɖe tsitre tso ame kukuwo dome la, àkpɔ ɖeɖe" (Romatɔwo 10:9). Xɔse ɖeɖeko le Kristo fe dɔ si wu enu le atitsoga la dzi koe nye mɔ vavã ɖeka kolia si dzi woato ayi agbe mavɔ me! "Elabena amenuveve mee woɖe mi le, to xɔse me - eye esia menye mia ŋutɔwo fe nunana o, ke boŋ Mawu fe nunanae - menye to dɔwɔwɔwo me o, bene ame aɖeke nagafo adegbe o" (Efesotɔwo 2:8-9).
Ne èdi be yeaxɔ Yesu Kristo abe wò Ðela ene la, gbedodoɖa fe kpɔɖeŋu aɖee nye esi. Ðo ŋku edzi be gbedodoɖa sia alo gbedodoɖa bubu ɖe sia ɖe gbɔgblɔ maɖe wò o. Ŋuɖoɖo ɖe Kristo ŋu koe ate ŋu aɖe wò tso nu vɔ̃ me. Ðeko gbedodoɖa sia nye mɔ si dzi nàto aɖe wò xɔse ɖe edzi afia Mawu eye nàda akpe nɛ be ena wò ɖeɖekpɔkpɔ. "Mawu, menya be mewɔ nu vɔ̃ ɖe ŋuwò eye medze na tohehe. Gake Yesu Kristo xɔ tohehe si dze nam ale be to edzixɔxɔse me la, woate ŋu atsɔm akem. Metsɔ nye ŋuɖoɖo ɖe ŋuwò hena ɖeɖekpɔkpɔ. Akpe na Wò ɖe Wò amenuveve wɔnuku la ta kple tsɔtsɔke - agbe mavɔ fe nunana! Amen!"
Ðe nèwɔ nyametsotso aɖe na Kristo le nya siwo nèxlẽ le afi sia ta? Ne nenemae la, taflatse zi "Mexɔ Kristo egbea" fe dzesi si le ete la dzi.
English
Agbe avɔ su asiwòa?